qundao/data-zh-poetry huggingface dataset:
闲居漫兴十首·其六
作者：李东阳
朝代：明

畎亩苍生念，闾阎白屋情。览章时昃日，露祷必深更。岁旱忧疑狱，天寒悯戍兵。尚遗宽恤诏，朝野共吞声。
闲居漫兴十首·其十
作者：李东阳
朝代：明

灵驾归何处，茂陵西更西。日轮埋地轴，云路隔天梯。月迥鸣鉴静，山围簇仗齐。玄宫松柏里，赡望转凄迷。
闲居漫兴十首·其四
作者：李东阳
朝代：明

圣道通三极，王言似六经。面开天日表，书作虎龙形。杞国忧方剧，华胥梦不醒。万年金匮在，遣训炳丹青。
闻世赏太史诵夏提学正夫后园席上二首次韵分柬·其一
作者：李东阳
朝代：明
体裁：七言律诗

回廊欲尽到还通，十笏书斋一径东。坐久幽花犹带雨，酒醒高树忽生风。乡园近接官仍近，馆舍同迁地不同。闻道诗筵多好客，夜来磐际有飞鸿。
闻世赏太史诵夏提学正夫后园席上二首次韵分柬·其二
作者：李东阳
朝代：明
体裁：七言律诗

浙东冠盖屡追随，三日深杯醉不辞。踵接尚惭登第晚，神交长恐渡江迟。观中桃树谁应种，笛里梅花可奈吹。一见好诗还技痒，欲颦无力效西施。
闻刘东山司马致仕之命是日得谢方石祭酒到家日所寄诗感而有作
作者：李东阳
朝代：明
体裁：七言律诗

十年两度送君归，听说乡山兴欲飞。岁久儿孙头角变，日长宾客往来稀。平桥着板通樵径，老树盘根作钓矶。强欲相从无旧业，定于何处解朝衣。
闻孔氏女至
作者：李东阳
朝代：明

南风吹送北河舟，有女东来慰白头。病里心情无那老，别来风景又经秋。鹊声报日书先到，雨脚干时泪始收。预想离程还在眼，难将一笑解千忧。
闻应宁游西山以雨不果戏赠一首
作者：李东阳
朝代：明
体裁：七言律诗

六载金山梦玉泉，北来双袖几便旋。杜陵雨怯期空负，赤壁风高兴已仙。浓爱午云笼苑树，暗惊春浪打湖船。苍头也识苍生意，解为游人一莞然。
闻捷
作者：李东阳
朝代：明
体裁：五言律诗

戎马三秦外，风霾百越间。捷书连日至，恩赏一时颁。虎将行班旅，龙姿坐解颜。相逢罢惊喜，辛苦说关山。
闻方石先生得遗腹孙
作者：李东阳
朝代：明

故人丧爱子，弃官归故园。空怀向平念，谁候柴桑门。吾心怛如割，匪独伤弟昆。朅游旧台守，远致州人言。言从抵家后，乃得遗腹孙。幸辞簿书劳，办此鞠育恩。奇事谅非偶，善徵讵无根。绵绵千钧力，耿耿一发存。天乎岂无知，可与智者论。诗成不寄远，庶以纡吾烦。
闻方石先生得遗腹孙
作者：李东阳
朝代：明
体裁：古风

故人丧爱子，弃官归故园。空怀向平念，谁候柴桑门。吾心怛如割，匪独伤弟昆。朅逢旧台守，达致州人言。言从抵家后，乃得遗腹孙。素辞簿书劳，办此鞠育恩。奇事谅非偶，善徵讵无根。绵绵千钧力，耿耿一发存。天乎岂无知，可与知者论。诗成不寄达，庶以纡吾烦。
闻方石先生有南京祭酒之命喜而有作
作者：李东阳
朝代：明
体裁：五言律诗

祭酒中朝重，先生绝代贤。圣恩终简在，归兴本飘然。乐极真名教，交深岂岁年。吾方慰公望，不敢惜离筵。
闻河南捷
作者：李东阳
朝代：明

山东群盗复河南，血战中原万蚁酣。守似墨城谁却九，捷如曾杼尚疑三。潜行不觉关山隘，屡饵深防将士贪。刚道群凶真授首，又闻舟楫下江潭。
闻狼山捷
作者：李东阳
朝代：明
体裁：七言律诗

北风吹卷洞庭波，飞舸还经孟渎河。今日胜兵方有算，向来遗孽本无多。中宵驿使传书捷，两岸欢声入棹歌。闻说西南犹转战，几时甘雨洗天戈。
闻王仁辅买鱼瓶俗所谓泡灯者赋此嘲之
作者：李东阳
朝代：明
体裁：七言律诗

买得长安市上春，玉壶清水贮金鳞。却看尘土疑无地，未掣波涛亦有神。眼底功名聊比幻，杖头风月且教贫。西堂灯火元宵夜，又向东风作旅人。
闻邃自得红梅
作者：李东阳
朝代：明

载酒寻梅兴未涯，移栽仙馆路何赊。冰霜晚节元同调，桃李春风别是家。三弄已闻琴入操，五更应梦笔生花。芳邻拟卜千金价，老朽从今莫浪誇。
闻青溪学士擢礼部侍郎喜而有作
作者：李东阳
朝代：明
体裁：七言律诗

早将经济许乾坤，位入申年望已尊。两世北门专掌制，二卿南省载承恩。腾蛟地迥云俱化，浴凤池存水尚温。从此黄扉须更到，讲筵经史待重论。
闻鸡行
作者：李东阳
朝代：明
体裁：乐府曲辞

城头鸡鸣声不恶，祖生夜舞司州幕。南来击楫向中流，杀气横秋尽幽朔。手提一剑驯两龙，黄河以南无战锋。十州父老皆部曲，谁遣其儿作都督。中原未清壮士死，遗恨吴江半江水。
闻鸡行
作者：李东阳
朝代：明

城头鸡鸣声不恶，祖生夜舞司州幕。南来击楫向中流，杀气横秋尽幽朔。手提一剑驯两龙，黄河以南无战锋。十州父老皆部曲，谁遣吴儿作都督。中原未清壮士死，遗恨吴江半江水。
陆参政孟昭挽诗
作者：李东阳
朝代：明
体裁：七言律诗

高才耻作书生酸，开口论事如翻澜。直遣胸中九云梦，从教世上一邯郸。清风庭馆宾客散，落月屋梁魂梦寒。我亦生平旧青眼，诗成不见但长叹。
陆贡士筌以伯兄冶斋学士校艺春闱避不入试将归常州诗以送之
作者：李东阳
朝代：明
体裁：七言律诗

杏园花梦晚相迷，又向东风驻马蹄。冶外有金元自跃，竹边多凤且分栖。春光逐路生新草，江水随潮入旧溪。得失漫须看目睫，天留名姓榜前题。
陈宗尧侍讲挽诗
作者：李东阳
朝代：明
体裁：七言律诗

主恩前后许登瀛，君在同官是老成。千里莺花南国梦，两筵歌酒故人情。流光过眼成今昔，别路伤心隔死生。此夜玉堂风露里，不胜清泪欲沾缨。
陈玉汝得孙归功瓜祝用旧韵贺之
作者：李东阳
朝代：明
体裁：七言律诗

祝子生孙喜更赊，始知为瓞胜为瓜。拟分座上金钱满，来看风前玉树斜。诗学早传韦孟业，德星偏聚大丘家。佳期忽与春争到，正及雷鸣二月茶。
陈王汝所藏朱泽民画
作者：李东阳
朝代：明
体裁：古风

睢阳书家流，作画如作草。松根石崚嶒，健笔凌绝岛。垂萝飘人衣，盘石坐不扫。鸣琴声差差，石籁风稍稍。君看萧散姿，称彼林下老。遗缣百年内，岚气湿不槁。陈郎湖海情，得此恨不早。我生不学画，入眼分丑好。尝观耆旧传，叹息风流少。此意君独知，丹青安足道。
院中即事
作者：李东阳
朝代：明

砚冰呵墨印开封，独坐高檐落叶中。筹唱有声催短日，氅披无力御长风。羸骖向晚还思秣，老鹤惊寒欲唳空。遥羡玉堂诸院长，酒杯能绿火能红。
院中即事
作者：李东阳
朝代：明
体裁：七言律诗

砚冰呵墨印开封，独坐高檐落叶中。筹唱有声催短日，氅披无力禦长风。羸骖向晚还思秣，老鹤惊寒欲唳空。遥羡玉堂诸院长，酒杯能绿火能红。
除夕书怀
作者：李东阳
朝代：明
体裁：七言律诗

夜坐高堂席屡移，老亲欢在秪娇儿。贫堪苜蓿堆盘少，病觉屠苏到手迟。生怕莺花催客老，早看冰雪与春辞。明年又卜新居去，应忆城南守岁时。
除日追和坡诗三首 其一 馈岁
作者：李东阳
朝代：明
体裁：古风

官曹接居邻，欣戚每相佐。古人重交际，末路颇近贺。箱盈綵缯积，豢出豚羊大。晨阍已将迎，夜仆不得卧。侯门仓廪溢，委藉纷四座。宁知贫家食，不自供甑磨。礼岂使之然，盛极乃为过。千载东坡翁，诗成几人和。
除日追和坡诗三首 其三 守岁
作者：李东阳
朝代：明
体裁：古风

君看守岁法，如画有足蛇。蛇足不可添，岁行宁可遮。旧岁如可守，奈此新岁何。聊为坐终夜，杯酒成欢哗。朝衣尚未整，枥马且未挝。吾非杜陵翁，叹此暮景斜。高堂椒花颂，欢乐勿蹉跎。惟应一日养，欲与三公誇。
除日追和坡诗三首 其二 别岁
作者：李东阳
朝代：明
体裁：古风

暮闻岁将别，去矣不复迟。呼酒持饯之，可饯不可追。岁来莽何从，岁去茫无涯。但恐慷慨颜，不如年少时。谁谓岁去留，不与我瘠肥。聊同騃竖喜，勿学痴翁悲。岁去固莫留，岁至亦莫辞。回看故吾在，努力幸未衰。
陵祀归得赐暖耳诗和方石韵四首（时和者颇众
作者：李东阳
朝代：明

乌纱巾上透凉芃，一发君恩力未辞。赐暖宫貂同日戴，冒寒郊马有人骑。耳闻明主如丝诏，心似穷民挟纩时。明向玉阶还再拜，羔羊重续退公诗。¤
陵祀归得赐暖耳诗和方石韵四首（时和者颇众，类为骑字所苦）
作者：李东阳
朝代：明

乌纱巾上透凉芃，一发君恩力未辞。赐暖宫貂同日戴，冒寒郊马有人骑。耳闻明主如丝诏，心似穷民挟纩时。明向玉阶还再拜，羔羊重续退公诗。轻华弄日暖含芃，短发蒙茸乱不辞。狐掩敝裘惭并价，马惊寒影怯初骑。宁同赵服随胡制，不似齐冠污肉时。寄语春风莫吹却，多情长诵感恩诗。拂面寒生雪后芃，十金貂价岂容辞。鵔鸃只解戎冠着，狐貉空随猎马骑。礼重鄘人歌鼠日，功多杨子拔毛时。君恩不与炎凉变，欲和唐宫赐葛诗。午门晴旭飏轻芃，拜领温纶竟莫辞。八座敢夸三珥贵，千金不换五花骑。休论孟德头风事，绝胜杨侯耳热时。老去毛君头未秃，玉堂闲写赐貂诗。
陵祀归得赐暖耳诗和方石韵四首（时和者颇众，类为骑字所苦）·其一
作者：李东阳
朝代：明

乌纱巾上透凉芃，一发君恩力未辞。赐暖宫貂同日戴，冒寒郊马有人骑。耳闻明主如丝诏，心似穷民挟纩时。明向玉阶还再拜，羔羊重续退公诗。
陵祀归得赐暖耳诗和方石韵四首（时和者颇众，类为骑字所苦）·其三
作者：李东阳
朝代：明

拂面寒生雪后芃，十金貂价岂容辞。鵔鸃只解戎冠着，狐貉空随猎马骑。礼重鄘人歌鼠日，功多杨子拔毛时。君恩不与炎凉变，欲和唐宫赐葛诗。
陵祀归得赐暖耳诗和方石韵四首（时和者颇众，类为骑字所苦）·其二
作者：李东阳
朝代：明

轻华弄日暖含芃，短发蒙茸乱不辞。狐掩敝裘惭并价，马惊寒影怯初骑。宁同赵服随胡制，不似齐冠污肉时。寄语春风莫吹却，多情长诵感恩诗。
陵祀归得赐暖耳诗和方石韵四首（时和者颇众，类为骑字所苦）·其四
作者：李东阳
朝代：明

午门晴旭飏轻芃，拜领温纶竟莫辞。八座敢夸三珥贵，千金不换五花骑。休论孟德头风事，绝胜杨侯耳热时。老去毛君头未秃，玉堂闲写赐貂诗。
陵祀归闻赐戴煖耳诸公有作再借前韵五首·其一
作者：李东阳
朝代：明
体裁：七言律诗

乌纱巾上透凉飔，一发君恩力未辞。赐煖宫貂同日戴，冒寒郊马有人骑。耳闻明主如丝诏，心似穷民挟纩时。明向玉阶还稽首，羔羊重续退公诗。
陵祀归闻赐戴煖耳诸公有作再借前韵五首·其三
作者：李东阳
朝代：明
体裁：七言律诗

轻盈弄日煖含飔，短发蒙茸乱不辞。狐掩敝裘惭并价，马惊寒影怯初骑。宁同赵服随胡制，不似齐宫污肉时。寄语春风莫吹却，多情长诵感恩诗。
陵祀归闻赐戴煖耳诸公有作再借前韵五首·其二
作者：李东阳
朝代：明
体裁：七言律诗

天上晴云散煖飔，晓霜先与赐貂辞。宫墀正引千官拜，塞马方怀贾客骑。兴岂龙山吹帽日，恩同汉帝解衣时。琼楼玉宇寒多少，拟和新词学进诗。
陵祀归闻赐戴煖耳诸公有作再借前韵五首·其五
作者：李东阳
朝代：明
体裁：七言律诗

午门晴旭飏轻飔，拜领恩纶竟莫辞。八座敢誇三珥贵，千金不羡五花骑。休论孟德头风事，绝胜杨侯耳热时。老去毛君犹未秃，玉堂閒写赐貂诗。
陵祀归闻赐戴煖耳诸公有作再借前韵五首·其四
作者：李东阳
朝代：明
体裁：七言律诗

拂面寒生雪后飔，十金貂价岂容辞。鵔鸃秖解戎衣著，狐貉空随猎马骑。礼重鄘人歌鼠日，功多杨子拔毛时。君恩不与炎凉变，欲和唐官赐葛诗。
陵祀道中次韵答周松露亚卿四绝·其一
作者：李东阳
朝代：明
体裁：七言绝句

曾于秋夕奉明禋，又向西陵拥佩绅。私禫几时还国禫，极知为子愧为臣。
陵祀道中次韵答周松露亚卿四绝·其三
作者：李东阳
朝代：明
体裁：七言绝句

两度西垣办北装，病回刚过一秋强。重来□□□□兴，为有南宫老侍郎。
陵祀道中次韵答周松露亚卿四绝·其二
作者：李东阳
朝代：明
体裁：七言绝句

万方同日荷尧仁，旧事凄凉敢重陈。恩宠最先奔走后，未胜馀恨欲沾巾。
陵祀道中次韵答周松露亚卿四绝·其四
作者：李东阳
朝代：明
体裁：七言绝句

畏寒那免借重裘，已向陈郎愧昔游。误使同袍羡光彩，瘦僮羸马不胜愁。
雨中种竹
作者：李东阳
朝代：明
体裁：七言律诗

石栏沙路雨声乾，为欠萧萧一两竿。深带土膏从地底，暝移茅屋过江干。方于辰日依时种，影待晴天拂翠看。试倚蓬窗听疏密，布袍沾尽不知寒。
雨中花 题画四阕 其一
作者：李东阳
朝代：明
体裁：词

正爱月来云破。那更柳眠花卧。帘幕风微，鞦韆人静，酒尽春无那。迢递高楼孤寂坐。缥缈笛声飞堕。恨烛短宵长，院深墙迥，凭仗风吹过。
雨中花·其三
作者：李东阳
朝代：明
体裁：词

庭下桂花如绣。门外月华如昼。云母屏开，水精帘卷，照见姮娥瘦。记得中秋风雨后。今夜清光依旧。怕犀箸风高，玉杯露冷，空把仙裙绉。
雨中花·其二
作者：李东阳
朝代：明
体裁：词

何处玉楼朱户。如隔煖烟香雾。荷芰池中，蔷薇架底，风落花无数。三十年华容易度。薄命任他分付。恨承露盘空，茂陵人老，谁献长门赋。
雨中花·其四
作者：李东阳
朝代：明
体裁：词

三十六宫台殿。一夜雪华飞遍。旋扑罘罳，更窥疏绮，还绕流苏转。人世几回惊岁晏。天上春光应先。想白雪歌成，冰颜醉也，谁见春风面。
雨中花·题画
作者：李东阳
朝代：明

正爱月来云破，那更柳眠花卧。帘幕风微，秋千人静，酒尽春无那。迢递高楼孤寂坐，缥渺笛声飞堕。恨曲短宵长，院深墙迥，凭仗风吹过。
雨后与文明游城南马上和鸣治韵
作者：李东阳
朝代：明
体裁：七言律诗

乳鸠飞燕总春声，我亦缘诗太瘦生。十里烟尘新路绕，五更风雨旧愁轻。山亭坐近檐檐碧，水岸花开树树晴。不有黄门能爱客，几人鞍马得相迎。
雨和金尚德郎中韵
作者：李东阳
朝代：明
体裁：七言律诗

乱云深树雨声稠，委巷颓垣共积流。平地阶除三尺水，暑风絺绤满城秋。儿童入市还高价，薪米论家岂壮忧。赖有比邻通问讯，相过一见定无由。
雨睡得鸣治诗次韵奉答
作者：李东阳
朝代：明
体裁：七言律诗

十日长安阴复晴，满庭幽草乱愁生。青绫梦蝶晨犹恋，紫陌闻鸡夜亦惊。顾影独怜身似客，对门应觉路难行。亦知散事非真隐，犹有诗人忆姓名。
雨赴文明席偶成
作者：李东阳
朝代：明
体裁：五言律诗

雨带青蓑湿，风将折角低。幽期吾不负，旧路此俱迷。书到劳僮仆，泥深仗马蹄。茅檐日未短，犹及午时鸡。
雪不止叠前韵
作者：李东阳
朝代：明
体裁：七言排律

漫将春雪比冰山，日薄风稀渐改颜。怯势已销红兽炭，欣贫犹拥旧柴关。无情竟作凌空去，作态犹能拂袖还。积淖有时妨跋涉，乘危何力任跻攀。人情自觉多时厌，世事长于好处悭。莫怪云师大驱逐，向来赢得一冬閒。
雪中怀张亨父
作者：李东阳
朝代：明
体裁：七言律诗

寥落城西生事微，朔风吹雪洒人衣。园林黯淡花将尽，海国飘零雁未归。防病只须知药饵，忍寒仍自辟柴扉。无因得见沧洲子，独坐灯前夜话稀。
雪二首次韵彭武选性仁·其一
作者：李东阳
朝代：明
体裁：七言律诗

冉冉瑶姬驾玉軿，堕翘遗佩各飘零。遥从天上诸空界，巧出人间万幻形。洗墨池冰看又合，众星堂夜坐还扃。美人独立高寒外，似隔蓬山数点青。
雪二首次韵彭武选性仁·其二
作者：李东阳
朝代：明
体裁：七言律诗

造化无端类转軿，晚将恩泽慰凋零。浅深欲试千林色，高下皆随大地形。羽士天坛宵拥节，龙宫冰海昼开扃。君心自与丰年应，渐觉春回苑树青。
雪再作再叠前韵聊用自咏
作者：李东阳
朝代：明
体裁：七言律诗

睡起空阶薄霰层，高堂片雪已先登。郑桥路隔新风景，马馆寒空旧燠蒸。清物秪馀陶鼎在，晚交惟有竹君能。孤吟寂寞无人和，时问门前客到曾。
雪后早朝
作者：李东阳
朝代：明

六日长安雪满城，五更钟鼓一时晴。冰精宫冷云犹冻，鳷鹊楼高月正明。朝马不嘶金勒静，院灯无影玉堂清。只应天上寒如许，怪底人间梦不成。
雪后早朝
作者：李东阳
朝代：明
体裁：七言律诗

六日长安雪满城，五更钟鼓一时晴。水精宫冷云犹冻，鳷鹊楼高月正明。朝马不嘶金勒静，院灯无影玉堂清。秪应天上寒如许，怪底人间梦不成。
雪后饮胡彦超冬官归叠席上韵
作者：李东阳
朝代：明

马蹄冲雪叩君门，坐爱飞花扑酒尊。帘未卷时先作阵，屐曾来处已无痕。寒檐叶落蛛丝堕，老树巢倾鹤梦翻。今夕定知何夕是，好风明月未堪论。
雪后饮胡彦超冬官归叠席上韵二首·其一
作者：李东阳
朝代：明
体裁：七言律诗

马蹄冲雪叩君门，坐爱飞花扑酒尊。帘未捲时先作阵，屐曾来处已无痕。寒檐叶落蛛丝堕，老树巢倾鹤梦翻。今夕定知何夕是，好风明月未堪论。
雪后饮胡彦超冬官归叠席上韵二首·其二
作者：李东阳
朝代：明
体裁：七言律诗

醉歌声里夜筵收，雪满空斋拥敝裘。岁事正劳商祷旱，边心应识汉防秋。山林地僻留清赏，江海盟寒忆旧游。坐听萧萧成不寐，短窗疏竹未能休。
雪和佩之韵上元后一日
作者：李东阳
朝代：明
体裁：七言排律

天风吹雪下鳌山，天上仙郎白玉颜。云母屏风春卷幔，水精宫阙夜开关。光疑素月鸦初动，路绕层空鹤乍还。冰溜堕檐真欲滴，风花满树若为攀。诗才绝妙君堪比，酒价从高我未悭。净扫柴门无好客，草堂幽处不胜閒。
雪和杨考功韵
作者：李东阳
朝代：明
体裁：五言排律

白战惊逢雪，诗坛三戒严。正眠还对枕，渐起欲窥檐。研水先愁冻，风襟不受黏。屐痕随独步，巾角带双沾。舞趁冲虚鹤，奔迷失路蟾。地生方圃璧，盘照水精盐。东郭行应惯，袁安卧恐淹。醉怜松有酿，贫忆岁无缣。白石终含垢，清冰未比廉。暮栖纷戢羽，春植暗勾尖。野蛰深防启，游鳞且自潜。月昏无影树，天入夜明帘。戍垒肤先拆，雕房火竞炎。我生閒不厌，瘦骨病应添。有客负奇气，高歌掀两髯。不矜豪兴逸，颇爱野夫恬。昼拥青绫被，宵传玉漏签。旧堂宾主共，逆旅岁时兼。节忆中郎苦，茶分学士甜。田家欣共报，稚子戏能拈。霰集曾闻咏，阴凝屡玩占。郢才工已甚，迟拙幸无嫌。
雪夜追次坡翁韵四首·其一
作者：李东阳
朝代：明
体裁：七言律诗

物华随地敛秾纤，始识玄冥号令严。祗树未春花作雨，解池初夜水生盐。妆疑淡扫时窥镜，舞恨低飞不过檐。漫向苍生占喜色，冻愁先到两眉尖。
雪夜追次坡翁韵四首·其三
作者：李东阳
朝代：明
体裁：七言律诗

赋形随意极毫纤，白战坛空未解严。过眼幻疑看石髓，入茶清不让羹盐。红尘旧梦迷香陌，白屋新愁拥破檐。却望五门天上峙，登高无路拟城尖。
雪夜追次坡翁韵四首·其二
作者：李东阳
朝代：明
体裁：七言律诗

放朝声里散晨鸦，閒取诗题赋雪车。陆海平翻千顷浪，江梅乱落满城花。几人标格如江令，何处交情有戴家。不尽高楼看爽气，拟寻樵迹认山叉。
雪夜追次坡翁韵四首·其四
作者：李东阳
朝代：明
体裁：七言律诗

冻云飞尽北台鸦，曾辱东坡小驻车。颍水聚星他夜战，玉堂微霰几回花。孤吟信可成诗案，险句争传出道家。绝胜江南无雪地，斜阳空立路三叉。
雪晴和应宁诸君韵二首·其一
作者：李东阳
朝代：明
体裁：七言律诗

雪后馀寒满素缣，坐看庭彩动星蟾。红尘迥与东华隔，贝阙高疑上界瞻。墙外经过知马迹，城头指点见山尖。聚星堂上多勍敌，白战通宵恐未厌。
雪晴和应宁诸君韵二首·其二
作者：李东阳
朝代：明
体裁：七言律诗

冰溜无声欲堕檐，雪花何力更窥帘。山桥路滑车犹险，村市寒多酒正甜。甲第好开云母障，贫家空照水精盐。眼看珠玉囊中尽，却怪诗人大未廉。
雪月夜观水精棋戏作
作者：李东阳
朝代：明

雪月光中夜未阑，楸枰乱落水精寒。情贪白战停杯久，眼入空明下子难。长怪官曹无暇日，偶从愁里得奇观。撚须呵手非吾事，聊复灯前凭几看。
雪用坡翁聚星堂禁体韵
作者：李东阳
朝代：明
体裁：古风

尘沙压尽园无叶，一月长安三见雪。登高望远极空明，天上人间两奇绝。吟髭欲撚冰先断，冻指未动弦应折。轻怜衣袂逐风扬，浅讶屐痕随步灭。西冈径滑猱难度，北海波寒鳌未掣。真疑地骨高比山，始信天机织成缬。宁将巧技争图画，且胜高谈霏锯屑。倏前忽后同积薪，乍有还无不盈瞥。神游隔世虚劳想，妙入忘言谁解说。岁寒交谊转寥寥，独有庭松如屈铁。
雹
作者：李东阳
朝代：明
体裁：七言律诗

黑云驱物忽城东，万雹飞来势绕空。和气不成三日雨，威棱兼助一番风。山中蜥蜴真成祟，海底蛟龙误奏功。久旱不堪逢此厄，几时禾黍报年丰。
青岩山
作者：李东阳
朝代：明
体裁：乐府曲辞

青岩山，甄郎高风不可攀，禄山使者奉刀还。入东京，见黄盖，帝敕伪官阶下拜。郑虔贬死王维生，故人独有苏原明。君不见舞象悲啼乐工哭，贼斫工尸分象肉。
青岩山
作者：李东阳
朝代：明

青岩山，甄郎高风不可攀，禄山使者封刀还。入东京，见黄盖，帝敕伪官阶下拜。郑虔贬死王维生，故人独有苏源明。君不见舞象悲啼乐工哭，贼斫工尸分象肉。
青溪闻体斋古潭之说有诗嘲次韵以解
作者：李东阳
朝代：明
体裁：七言律诗

奇事非关功力锼，桑乾从古说并州。登龙却恨通家晚，献璞翻为识者羞。岂谓他山无片石，谁能只手断长流。春曹不许书名籍，别付诗坛掌故收。
韩休知
作者：李东阳
朝代：明
体裁：乐府曲辞

内家伎乐喧歌酒，外庭宰相还知否，语罢封章惊在手。君王对镜念苍生，一身甘为韩休瘦。呜呼曲江以后无此贤，梨园羯鼓声震天，何由再见开元年。
韩休知
作者：李东阳
朝代：明

内家伎乐喧歌酒，外庭宰相还知否，语罢封章惊在手。君王对镜念苍生，一身甘为韩休瘦。呜呼！曲江以后无此贤，梨园羯鼓声震天，何由再见开元年。
韩贯道黄门见示雪中游泥鳅寺诗和韵一首
作者：李东阳
朝代：明
体裁：七言律诗

宛转新诗出袖间，宦情幽事总予关。山迎旧路如相约，雪到今年始放悭。地僻不妨禅客梦，岁丰先动野人颜。空惭突兀东斋坐，如听车声带月还。
韩都宪公雍挽诗
作者：李东阳
朝代：明

早骑骢马出乌台，万里风云亦壮哉。岭海威名天下重，庙廊谋箕古人才。宁知晚节终泉石，岂料英䰟閟草莱。京国少年思识面，楚歌声断使人哀。
韩都宪公雍挽诗
作者：李东阳
朝代：明
体裁：七言律诗

早骑骢马出乌台，万里风云亦壮哉。岭海威名天下重，庙廊谋箕古人才。宁知晚节终泉石，岂料英魂閟草莱。京国少年思识面，楚歌声断使人哀。
颍水浊
作者：李东阳
朝代：明

相家贵人半膝席，斩首穴胸那复惜。魏其眦裂东朝东，首鼠不决辕驹穷。颍川水浊灌灭宗，谁令并杀老秃翁。相门白日啸二鬼，越明年春武安死。谁言死速不如迟，幸未淮南语泄时。
颍水浊
作者：李东阳
朝代：明

魏其侯家客醉舞，一语不回丞相怒。相家贵人半膝席，斩首穴胸那复惜。籍郎按项项不俯，颍川诸豪同日捕。魏其眦裂东朝东，首鼠不决辕驹穷。颍川水浊灌灭宗，谁令并杀老秃翁。相门白日啸二鬼，越明年春武安死。谁言死速不如迟，幸未淮南语泄时。
题丁御史同年墨竹走笔长句
作者：李东阳
朝代：明

浙江之东县新昌，乃在千岩万壑之中央。侧身重足恐无路，五步一涧十步冈。君家茅堂此卜筑，白石丛抱青璟勣。西接林薄南通塘，低者出地高出墙。江南此物贱如草，买种不费锸与筐。野生石迸小如指，一夜风吹还尺强。烟锄雨栉岁屡改，旧叶换尽新梢长。青苔白石净如扫，吴甿越罗生雪霜。脱巾箕踞坐其下，野叟林夫相与狂。吹洞箫，飞羽觞，鸣玉琴，舞《霓裳》，阴风飒飒左右至，耳热不受秋山凉。醉中恍惚无定所，颠倒万籁随宫商。忽如壮士入沙场，铁骑夜蹙阴山疆。不闻鼓角动，但见矛戟森开张。忽如仙人来帝傍，翠环金节声锵锵。不闻鸾鹤叫，但见云中双凤凰，蛟龙起舞鬼陆梁。复如扁舟渡潇湘，九疑山前鹧鹄泣，二女闻之双断肠。是时骚人醉半醒，孤棹万里回沧浪。十年宦游隔江海，此兴落落何由偿。深知良工心独苦，爱画不减青琳琅。往时王孟端，近者夏太常。二公之画世所藏，此物胡为在君堂？君心自有百炼刚，见此意气俱飞扬。乌台退食宴佳客，看竹不碍肩舆郎。我当携琴载双鹤，坐子林间青石床。
题丁御史同年墨竹走笔长句
作者：李东阳
朝代：明

浙江之东县新昌，乃在千岩万壑之中央。侧身重足恐无路，五步一涧十步冈。君家茅堂此卜筑，白石丛抱青璟绩。西接林薄南通塘，低者出地高出墙。江南此物贱如草，买种不费锸与筐。野生石迸小如指，一夜风吹还尺强。烟锄雨栉岁屡改，旧叶换尽新梢长。青苔白石净如扫，吴氓越罗生雪霜。脱巾箕踞坐其下，野叟林夫相与狂。吹洞箫，飞羽觞，鸣玉琴，舞《霓裳》，阴风飒飒左右至，耳热不受秋山凉。醉中恍惚无定所，颠倒万籁随宫商。忽如壮士入沙场，铁骑夜蹙阴山疆。不闻鼓角动，但见矛戟森开张。忽如仙人来帝傍，翠环金节声锵锵。不闻鸾鹤叫，但见云中双凤凰，蛟龙起舞鬼陆梁。复如扁舟渡潇湘，九疑山前鹧鹄泣，二女闻之双断肠。是时骚人醉半醒，孤棹万里回沧浪。十年宦游隔江海，此兴落落何由偿。深知良工心独苦，爱画不减青琳琅。往时王孟端，近者夏太常。二公之画世所藏，此物胡为在君堂？君心自有百炼刚，见此意气俱飞扬。乌台退食宴佳客，看竹不碍肩舆郎。我当携琴载双鹤，坐子林间青石床。
题丁御史同年墨竹走笔长句
作者：李东阳
朝代：明
体裁：古风

浙江之东县新昌，乃在千岩万壑之中央。侧身重足恐无路，五步一涧十步冈。君家茅堂此卜筑，白石丛抱青筼筜。西接林薄南通塘，低者出地高出墙。江南此物贱如草，买种不费锸与筐。野生石迸小如指，一夜风吹还尺强。烟锄雨栉岁屡改，旧叶换尽新梢长。青苔白石净如扫，吴纻越罗生雪霜。脱巾箕踞坐其下，野叟林夫相与狂。吹洞箫，飞羽觞，鸣玉琴，舞《霓裳》。阴风飒飒左右至，耳热不受秋山凉。醉中恍惚无定所，颠倒万籁随宫商。忽如壮士入沙场，铁骑夜蹙阴山疆。不闻鼓角动，但见矛戟森开张。忽如仙人来帝傍，翠环金节声锵锵。不闻鸾鹤叫，但见云中双凤凰。蛟龙起舞鬼陆梁，复如扁舟渡潇湘。九疑山前鹧鸪泣，二女闻之双断肠。是时骚人醉半醒，孤棹万里回沧浪。十年宦游隔江海，此兴落落何由偿。深知良工心独苦，爱画不减青琳琅。往时王孟端，近者夏太常。二公之画世所藏，此物胡为在君堂。君心自有百鍊刚，见此意气俱飞扬。乌台退食宴佳客，看竹不碍肩舆郎。我当携琴载双鹤，坐子林间青石床。
题倪云林画次倪韵
作者：李东阳
朝代：明

江云乱人目，江水绿人衣。苔雨疑将湿，林风听渐稀。吴侬歌竹送，越客采菱归。不见沧洲老，垂杨拂旧矶。
题傅曰川修撰日会中书兄弟趋朝图
作者：李东阳
朝代：明
体裁：五言排律

凤穴连翩起，螭坳次第登。羽毛皆俊拔，意气各骞腾。燕赐琼林屡，班跻玉陛仍。旒瞻依黼座，阙步绕觚棱。陌引联镳骑，帘疏隔院灯。萼楼红影近，桂殿碧阴层。简出遗书校，麻翻御草誊。袍分五色锦，衔带两条冰。大冶声频跃，连城价倍增。谢堂题省笔，姜被拥宫绫。旧德栽培久，前贤藻鉴曾。食牛惊坐客，渡蚁识胡僧。胜地多奇产，高门合载兴。随騧还并出，元凯竟同升。海岳灵争献，风云运可乘。声名驰赫奕，文彩映彪弸。道义真模范，词章亦准绳。子由元学轼，王缙不惭丞。颂美诗人义，图形画史能。冠裳俱伟硕，丰度俨端凝。孝本先肤发，忠宜念股肱。葵倾心足拟，茅拔象须徵。圣主方求彦，良贤庆得朋。商家如梦说，物色总堪凭。
题兰为司寇何公
作者：李东阳
朝代：明

楚泽有幽兰，名高百花选。孤根托地灵，芳心应时展。阳和一披拂，春色无深浅。清风遍六合，孰为知者鲜。援琴思昔人，古意嗟已缅。层厓数枝竹，意若相慰勉。秾华须却避，荆棘行当剪。幸此挹馀芬，披图漫舒卷。
题兰为司寇何公
作者：李东阳
朝代：明
体裁：古风

楚泽有幽兰，名高百花选。孤根托地灵，芳心应时展。阳和一披拂，春色无深浅。清风遍六合，孰谓知者鲜。援琴思昔人，古意嗟已缅。层厓数枝竹，意若相慰勉。秾华须却避，荆棘行当剪。幸此挹馀芬，披图漫舒卷。
题听琴图寄天锡
作者：李东阳
朝代：明
体裁：古风

幽斋落日晚，援琴写我烦。弦疏不成调，但有古意存。一弦三叹息，自谓和者难。自从别君来，山高水潺湲。众好谐莫送，置之不复弹。曲看画中人，颇与吾意关。题诗寄远道，慰此平生欢。
题周御医原已赐扇寄乃翁菊处处士
作者：李东阳
朝代：明
体裁：七言绝句

九华宫扇簇春云，上有仙书写八分。林下清风试披拂，布袍应惹御炉薰。
题夏仲昭墨竹横卷盖陈缉熙先生之故物也
作者：李东阳
朝代：明

昆山夏老能笔耕，开云种玉看峥嵘。千条万叶入霄汉，世间草木空有名。来持琅玕叫阊阖，坐使燕石无光晶。北人贵竹如贵玉，直以高价酬丹青。衡开丈幅直踰咫，不见枝梢见根柢。恍疑湘浦推篷行，飒雨惊飙过双耳。九疑山高望不极，影落洞庭清彻底。灵籁时来天乐风，钓竿不动珊瑚水。珊瑚水冷鱼龙藏，此翁一去魂茫茫。江山有神故物在，环佩无声凉夜长。东吴老子图书散，南国诸生思未忘。重向玉堂脩竹谱，须将偃竹记筼筜。
题夏仲昭墨竹横卷盖陈缉熙先生故物也
作者：李东阳
朝代：明

昆山夏老能笔耕，开云种玉看峥嵘。千条万叶入霄汉，世间草木空有名。来持琅玕叫阊阖，坐使燕石无光晶。北人贵竹如贵玉，直以高价酬丹青。衡开丈幅直逾咫，不见枝梢见根柢。恍疑湘浦推篷行，飒雨惊飙过双耳。九疑山高望不极，影落洞庭清彻底。灵籁时来天乐风，钓竿不动珊瑚水。珊瑚水冷鱼龙藏，此翁一去魂茫茫。江山有神故物在，环珮无声凉夜长。东吴老子图书散，南国诸生思未忘。重向玉堂修竹谱，须将偃竹记璟勣。
题夏仲照墨竹横卷盖陈缉熙先生故物也
作者：李东阳
朝代：明

昆山夏老能笔耕，开云种玉看峥嵘。千条万叶入霄汉，世间草木空有名。来持琅玕叫阊阖，坐使燕石无光晶。北人贵竹如贵玉，直以高价酬丹青。衡开文幅直踰咫，不见枝梢见根柢。恍疑湘浦推篷行，䬃雨惊飙过双耳。九疑山高望不极，影落洞庭清彻底。灵籁时来天乐风，钓竿不动珊瑚水。珊瑚水冷鱼龙藏，此翁一去魂茫茫。江山有神故物在，环佩无声凉夜长。东吴老子图书散，南国诸生思未忘。重向玉堂修竹谱，须将僵竹记筼筜。
题夏仲照墨竹横卷盖陈缉熙先生故物也
作者：李东阳
朝代：明
体裁：古风

昆山夏老能笔耕，开云种玉看峥嵘。千条万叶入霄汉，世间草木空有名。来持琅玕叫阊阖，坐使燕石无光晶。北人贵竹如贵玉，直以高价酬丹青。衡开文幅直踰咫，不见枝梢见根柢。恍疑湘浦推篷行，飒雨惊飙过双耳。九疑山高望不极，影落洞庭清彻底。灵籁时来天乐风，钓竿不动珊瑚水。珊瑚水冷鱼龙藏，此翁一去魂茫茫。江山有神故物在，环佩无声凉夜长。东吴老子图书散，南国诸生思未忘。重向玉堂修竹谱，须将僵竹记筼筜。
题崔甥画卷
作者：李东阳
朝代：明

谷口长松涧底藤，石桥山路晚登登。囊琴斗酒来何暮，空负寒斋昨夜灯。
题应宁所藏马敬瞻山水图
作者：李东阳
朝代：明
体裁：古风

空堂宿雾衣巾湿，展卷看图向庭立。高峰巃嵷树蒙葺，雨气山光满川湿。中有扁舟一钓翁，手把纶竿头戴笠。欲渡真愁野水昏，将归更恐溪风急。渠虽不语吾亦解，已觉良工竟先入。练川老子旧名流，三十年来邈谁及。今时画工强解事，枉秃霜毫翻墨汁。舍人耽诗复爱画，断素遗缣总收拾。向来卷帙堆比山，后得此图尤什袭。嗟予对此开郁悒，如热者濯渴者汲。诗成画法两无聊，空对西山高岌岌。
题延平刘郎中廷信所藏红梅三首
作者：李东阳
朝代：明

美人家住越江城，翠袖红颜最有情。犹是江南无雪地，雪中看得更分明。莫种西湖浅水滨，水清花艳各伤神。春光不与花相妒，花到开时却妒春。玄都寂寞花无主，剑浦芳菲树亦香。颜色似同风格异，刘郎非是旧刘郎。
题延平刘郎中廷信所藏红梅三首·其一
作者：李东阳
朝代：明
体裁：七言绝句

美人家住越江城，翠袖红颜最有情。犹是江南无雪地，雪中看得更分明。
题延平刘郎中廷信所藏红梅三首·其三
作者：李东阳
朝代：明
体裁：七言绝句

玄都寂寞花无主，剑浦芳菲树亦香。颜色似同风格异，刘郎非是旧刘郎。
题延平刘郎中廷信所藏红梅三首·其二
作者：李东阳
朝代：明
体裁：七言绝句

莫种西湖浅水滨，水清花艳各伤神。春光不与花相妒，花到开时却妒春。
题张仪制所藏杜甫嘉画
作者：李东阳
朝代：明
体裁：七言绝句

闻说当年杜陵老，老来诗画满江干。青林白屋萧条在，每到东曹一借看。
题徐御医画卷
作者：李东阳
朝代：明
体裁：七言绝句

忆别江南花草地，十年幽梦满京尘。还家尚喜儿孙识，不是天台采药人。
题徐氏含晖堂
作者：李东阳
朝代：明
体裁：七言律诗

家住层峰叠浪中，水光山色动帘栊。红尘地少多逢石，画栋云轻不受风。陶径菊松今古在，米船书画往来通。濯缨谁和沧浪曲，我亦无心谢此翁。
题徐都宪小村竹屋卷
作者：李东阳
朝代：明

蔼蔼水中村，洒洒屋上竹。廛居远山市，屣脱去尘俗。朝看碧山爽，夕泛晴波绿。江湖有襟带，冠屦无拘束。昔闻东吴老，本出南州族。封非渭川户，乞岂鉴湖曲。溪山旧业在，图史清风续。华跻历台省，雅尚在林谷。梦寐三十年，此村还此屋。宦途复倾盖，佳画时秉烛。指点入丹青，依稀过江麓。感今复怀旧，岁月如转毂。倘遂江南游，邻哉我当卜。
题戴文进画菊
作者：李东阳
朝代：明
体裁：七言绝句

黄花开满院前坡，醉杀西江计汝和。忽见钱塘著色画，不知秋色较谁多。
题扇次倪良弼稽勋韵
作者：李东阳
朝代：明
体裁：七言绝句

渚兰汀芷思芳年，多在秋风白露前。欲把青溪溪上笛，夜凉吹遍泬寥天。
题敷五菊屏
作者：李东阳
朝代：明

先生深卧菊花丛，曲几围屏杳窕通。本为红尘辞俗眼，岂因多病怯秋风。交情尽付炎凉外，身计聊凭吏隐中。相过不嫌憔悴质，只应风味与君同。
题敷五菊屏
作者：李东阳
朝代：明
体裁：七言律诗

先生深卧菊花丛，曲几围屏杳窕通。本为红尘辞俗眼，岂因多病怯秋风。交情尽付炎凉外，身计聊凭吏隐中。相过不嫌憔悴质，秪应风味与君同。
题昆山屈钥画竹
作者：李东阳
朝代：明
体裁：七言绝句

太常墨竹似彭城，又到江南屈处诚。可是昆山能种玉，一枝初老一枝荣。
题朱仪中雪雨二图·其一
作者：李东阳
朝代：明
体裁：古风

洛阳城中一丈雪，洛阳先生被如铁。洛阳令尹呼始醒，足不可出骨可折。谁为此图图者谁，深山日晏启关迟。呼童拥彗亦多事，安用扫此门庭为。前山无樵溪不钓，独坐空林发长啸。鸱鸦饱肉鸥鹭饥，岁暮苦寒空自知。世人厌寒争附热，此景萧萧向谁说。炎凉翻覆如画图，图中之人今有无。
题朱仪中雪雨二图·其二
作者：李东阳
朝代：明
体裁：古风

菰丛苍苍集烟渚，山头湿云半为雨。垂萝绕屋茅覆墙，石燕林鸠似相语。桃花落尽梅子黄，南湖北泖俱茫茫。黄泥道路白头浪，知是江南烟水乡。长安溽暑秋过半，雨湿书床尽糜烂。三年诗逋坐盈案，拂君画图为君叹。闭门觅句无人催，呼童卷送休徘徊。君看白石最深处，纸背犹湿青莓苔。
题李伯时莲社图
作者：李东阳
朝代：明

谁写庐山十八贤，白头居士老龙眠。药囊经卷随行杖，知在香炉瀑布前。
题李源西城草堂
作者：李东阳
朝代：明
体裁：古风

魏公中山裔，家有纲纪臣。李姓源其名，广颡而长身。历事及胄子，登堂拜夫人。魏公肃家政，钜细必见询。公少嗣封爵，朝谒随枫宸。礼官引班次，甲乙颇失伦。布衣入东省，直造尚书门。须髯奋如戟，画地请具陈。中山国佐命，配享高帝神。功勋与岁月，粲若罗星辰。虽言尺寸阶，要使白黑分。尚书不能答，胥隶不敢嗔。遂令魏国籍，迥绝诸公尘。向非三寸功，曷使大义伸。兹事尤卓绝，流芳播前闻。今年过七十，景迫桑榆邻。公恩赐休假，始得辞昏晨。买田种桑稌，卜筑西城闉。功成敛身迹，此意亦近真。餐素夙所耻，爽然思尔群。题诗草堂壁，俯仰意无垠。
题杏花图赠吴原璧下第后判黄州
作者：李东阳
朝代：明
体裁：七言绝句

吴刚自是斫桂手，不折东风杏苑花。二十四回京国梦，岂知春在楚天涯。
题杨妃出游图
作者：李东阳
朝代：明

沈香亭上春日里，海棠睡足风吹起。玉骢驮醉出华清，头上绿云娇不理。内人宣索已多时，金銮供奉来何迟。有谁并辔复顾笑，不是秦姨定虢姨。阶头奚官执鞚走，问渠合似安郎否。不然那得近前行，祗许笼禽随吃狗。君不见马嵬坡下蛾眉愁，可怜白骨埋荒丘。柳丝难绾芳魂住，应从君王万里游。
题柳邦用蒲石图
作者：李东阳
朝代：明
体裁：七言绝句

潇潇风雨入江多，白石青蒲倚棹过。长忆幽芳不能采，美人今去意如何。
题水仙
作者：李东阳
朝代：明

澹墨轻和玉露香，水中仙子素衣裳。风鬟雾鬓无缠束，不是人间富贵妆。
题沈启南所藏林和靖真迹追和坡韵
作者：李东阳
朝代：明
体裁：古风

湖亭路绕梅花曲，石砚年年洗芳渌。湖光照眼花绝尘，此老当时面如玉。诗应独步难同调，字岂必工终不俗。城东苍头持卷来，一夜起看三秉烛。我从书法得相法，骨秀神清臞亦足。有如辛苦学神仙，火冷空山断荤肉。遗编旧事已陈迹，五百年来登鬼箓。水流花落两无情，谁能更和西湖曲。石田诗人亦清士，居不种梅翻种竹。他时并作隐君论，何似周莲与陶菊。
题沈启南所藏郭忠恕雪霁江行图真迹
作者：李东阳
朝代：明
体裁：古风

洛阳老狂眼双白，挥毫醉呼声裂帛。手持造化夺天工，顷刻云烟变朝夕。有时点染入毫忽，决皆未须论寸尺。平看侧睨部位匀，叠见层分了无隔。更闻篆去书绝伦，二物殊科乃同格。前身合是颜平原，骨蜕空山两无迹。君看雪霁江行图，杳若张帆向空碧。沙明水净天地阔，远树平川晴历历。两舟供载百物具，细者铢藏钜山积。老稚相看宛有情，佣工仆夫皆受职。世閒画手自有数，此狂一去难再得。宣和旧物出内局，书题瘦筋印方石。风尘澒洞河洛空，流落江南岁三百。天球河图庙不守，微物犹关世因革。富家珍袭何足论，终作贫儿一朝食。姑苏沈郎亦好奇，袖里黄金轻一掷。定知仙笔可通神，恐有六丁随霹雳。桓伭窃取吾所笑，一月为君频拂拭。还君颇觉未忘情，摹本为予君莫惜。
题沈启南所藏郭忠恕雪霁江行图真迹
作者：李东阳
朝代：明

洛阳老狂眼双白，挥豪醉呼声裂帛。手持造化夺天工，顷刻云烟变朝夕。有时点染入毫忽，决眦未须论寸尺。平看侧睨部位匀，叠见层分了无隔。更闻篆法书绝伦，二物殊科乃同格。前身合是颜平原，骨蜕空山两无迹。君看雪霁江行图，杳若张帆向空碧。沙明水净天地阔，远树平川晴历历。两舟供载百物具，细者铢藏巨山积。老稚相看宛有情，佣工仆夫皆受职。世间画手自有数，此狂一去难再得。宣和旧物出内局，书题瘦箸印方石。风尘澒洞河洛空，流落江南岁三百。天球河图庙不守，微物犹关世因革。富家珍袭何足论，终作贫儿一朝食。姑苏沈郎亦好奇，袖里黄金轻一掷。定知仙笔可通神，恐有六丁随霹雳。桓玄窃取吾所笑，一月为君频拂拭。还君颇觉未忘情，摹本为予君莫惜。
题清明上河图
作者：李东阳
朝代：明
体裁：古风

宋家汴都全盛时，四方玉帛梯航随。清明上河俗所尚，倾城士女揭童儿。城中万屋翚甍起，百货千商集成蚁。花棚柳市围春风，雾阁云窗粲朝绮。芳原细草飞轻尘，驰者若飙行若云。虹桥影落浪花里，捩舵撇蓬俱有神。笙歌在楼游在野，亦有驱牛种田者。眼中苦乐各有情，纵使丹青未堪写。翰林画史张择端，研朱吮墨镂心肝。细穷毫发夥千万，直与造化争雕镌。图成进入缉熙殿，御笔题签标卷面。天津一夜杜鹃啼，倏忽春光几回变。朔风捲地天雨沙，此图此景复谁家。家藏私印屡易主，嬴得风流后代誇。姓名不入宣和谱，翰墨流传藉吾祖。独从忧乐感兴衰，空吊环州一抔土。丰亨豫大纷彼徒，当时谁进流民图。乾坤頫仰意不极，世事荣枯无代无。
题渊明归来图
作者：李东阳
朝代：明

种竹南山下，种桑长江滨。消摇脱物累，感激皆天真。折腰讵为屈，所重在辱身。居然典午世，见此羲皇民。高风迥绝代，图画流千春。茂先昧几决，令伯伤邅迍。此翁傥可作，愿卜东西邻。
题湖山春晓图
作者：李东阳
朝代：明

湖船著水平无舵，篷上使篙篷下坐。山光四面锦屏开，桥影中天綵虹卧。轻鸦拂树还千点，老鹤叫空时一个。宴客遥将绮席随，游人不惜青鞋破。江南风物今馀几，看画题诗两无那。却忘湖山画不如，他年自买扁舟过。
题瀛州图送陆翁东归
作者：李东阳
朝代：明
体裁：古风

闭门六月雨，堆案多诗书。陆君索我诗，僮仆走且呼。麾之不肯去，坚卧庭前除。一朝再三至，我已愧此奴。空堂展图画，倦眼开模糊。层楼挟翥凤，倒景凌飞凫。翠羽色婀娜，金支光有无。依微动天籁，彷佛闻笙竽。不知何方境，乍可留须臾。昔逢沧洲子，云是登瀛图。如闻六合外，复有真蓬壶。吾方困炎溽，颇欲超寰区。自嗟尘凡骨，或与神仙殊。君家老仙客，被服云霞裾。仰视园中人，飘飖岂其徒。当携方平子，共解双明珠。垂竿拂海月，举手招天吴。吾能操几杖，欲往不得俱。惟将作诗意，目送归江湖。
题王允达中书所藏宋仲珩草书卷后
作者：李东阳
朝代：明
体裁：七言律诗

萝山令子华川裔，前后清朝两舍人。几世通家同骨肉，数行遗墨在风尘。典刑尚及吾非晚，文献犹存子未贫。江水旧多元祐鬼，恐惊风浪出通津。
题王维诗意图
作者：李东阳
朝代：明

平田渺成湖，仲夏月多雨。汀鹭湿不飞，林莺涩还语。村烟多乞邻，馌饷常及午。柴门无锁钥，出入随杖屦。白鸥似相识，亦足忘尔汝。王丞诗家流，画格亦天与。君看百代遗，摹拓尚如许。吾生慕丘壑，偶此系冠组。试问松下翁，几人同出处。
题画
作者：李东阳
朝代：明
体裁：七言绝句

不惜柴门一径苔，杖藜长是为花来。黄花也解幽人意，似向西风作意开。
题画
作者：李东阳
朝代：明

十日雨多不出门，今日出门云雾昏。扁舟欲往恐无路，何处青山江上村。
题画
作者：李东阳
朝代：明
体裁：七言绝句

月斜长信晚钟声，又报羊车过夹城。清夜独吟霜雪句，手携团扇背花行。
题画
作者：李东阳
朝代：明
体裁：七言绝句

步屧空林散夜凉，断桥斜带入溪霜。仙家晚饭无烟火，犹记山中石髓香。
题画
作者：李东阳
朝代：明
体裁：七言绝句

水穷云起两无期，独坐空山日暮时。好是王维诗里画，画中那复更题诗。
题画
作者：李东阳
朝代：明
体裁：七言绝句

水藏沙缩不闻湍，雪满空山独树寒。谁见玉龙天上战，至今头角倚江蟠。
题画
作者：李东阳
朝代：明
体裁：七言绝句

波光树色两沉浮，水郭山村共一舟。柔橹数声听未了，不知身已在中流。
题画
作者：李东阳
朝代：明
体裁：七言绝句

碧瓦朱楼素月中，苏台东望海门通。何人解作孙郎啸，一夜千山万木空。
题画
作者：李东阳
朝代：明
体裁：古风

谁家结屋临山水，水阁山亭两相峙。卷帘岚气扑衣来，侧耳松声半空起。回岩掩树无东西，堕溜平田高复低。溪鱼直下不受饵，林鸟惊飞还暂栖。幽人只爱山中好，有脚不踏长安道。懒为花开数出游，犹嫌叶落频教扫。城中赤日飞黄尘，此景此图空可人。朝来一雨差快意，欲驾扁舟江上津。
题画
作者：李东阳
朝代：明
体裁：七言绝句

隔岸溪分野色齐，渚烟汀草望还迷。深山似有幽人宅，不是湖东是瀼西。
题画
作者：李东阳
朝代：明

风林不定惊枝袅，上有修翎两山鸟。溪边独鹭短丝垂，影落晴波秋渺渺。鸳鸯鸂鶒似争春，锦毛绣翼相鲜新。寒乌数点寂相背，颇学山翁避贵人。山鸡两翼花如剪，未胜鹅群娇宛转。曲水亭前路有无，黄陵庙下湖深浅。穷崖老树猿倒悬，彼何色者白与玄。山中麛子未生角，错立不知谁后前。世间飞走各有性，诗人自古歌鱼鸢。莫将藻绘作物假，此物自是无声篇。
题画
作者：李东阳
朝代：明
体裁：古风

骑驴下前坂，山深日将晚。水石何萧条，风稀鬓毛短。秋声在高树，岁去不复返。遥指故人家，松花夜当饭。
题画
作者：李东阳
朝代：明

骑驴下前坂，山深日将晚。水石何萧条，风稀鬓毛短。秋声在高树，岁去不复返。遥指故人家，松花当夜饭。
题画·其一
作者：李东阳
朝代：明
体裁：古风

平川雨溢波不流，两车渡水轩若浮。车轮载重轧巨牛，牛力尚可行人愁。后车在水前在丘，欲进却顾且复休。山途野店阻且修，日云暮矣不得留。胡儿健马双络头，肩载糗橐无戈矛。得非遗寇居边州，或者俘获随官邮。穷庐不作风雪囚，道路虽险无离忧。圣朝有道锋镝收，胡我赤子非仇雠，谁哉更起筹边楼。
题画·其二
作者：李东阳
朝代：明
体裁：古风

风林不定惊枝袅，上有修翎两山鸟。溪边独鹭短丝垂，影落晴波秋淼淼。鸳鸯鸂鶒似争春，锦毛绣翼相鲜新。寒乌数点寂相背，颇学山翁避贵人。山鸡两翼花如剪，未胜鹅群娇宛转。曲水亭前路有无，黄陵庙下湖深浅。穷崖老树猿倒悬，彼何色者白与元。山中麛子未生角，错立不知谁后前。世间飞走各有性，诗人自古歌鱼鸢。莫将藻绘作物假，此物自是无声篇。
题画三绝·其一
作者：李东阳
朝代：明
体裁：七言绝句

雨馀东郭草萋萋，花底垂鞭信马嘶。莫怪山僮行不得，石根犹滑旧时泥。
题画三绝·其三
作者：李东阳
朝代：明
体裁：七言绝句

雪满前溪竟不知，一灯寒影下书帷。橹声咿轧中宵至，不是王郎更有谁。
题画三绝·其二
作者：李东阳
朝代：明
体裁：七言绝句

问水寻山路转难，携琴不觉过溪寒。秪应城市无间地，不到深林未可弹。
题画为戴刑部同年
作者：李东阳
朝代：明
体裁：七言绝句

壁立西台万仞秋，人间炎暑一时收。道傍共指青松树，得似棠阴庇九州。
题画二绝·其一
作者：李东阳
朝代：明
体裁：七言绝句

云暖深山药草新，山僮应愧客来频。多情独有松间鹤，长为殷勤报主人。
题画二绝·其一
作者：李东阳
朝代：明
体裁：七言绝句

风落空山老树秋，断溪幽咽水空流。何因得共幽人话，消尽西窗一夜愁。
题画二绝·其二
作者：李东阳
朝代：明
体裁：七言绝句

卧雪年深懒跨驴，客来犹未下庭除。心閒自觉渠输我，诗好还应我让渠。
题画二绝·其二
作者：李东阳
朝代：明
体裁：七言绝句

隐隐幽岩曲曲泉，石林茅屋两三椽。平生不尽江山兴，只是丹青已可怜。
题画二首
作者：李东阳
朝代：明

霜枯古树秋飒飒，枝间老猿罢腾踏。戏将长臂扑游蜂，半似相欺半相狎。冈峦高下路东西，由来异类不同栖。应怜野径穿花去，不作空山抱树啼。君不见场中有果房有蜜，共趁园林好风日。丁宁慎勿采桃花，留结山中千岁实。玄猿倦向青林坐，声断长空碧云破。林间疏网落蜘蛛，正向连蜷掌中堕。丝轻臂软如不胜，欲掣未掣还腾腾。极知物性解人意，应向画图观世情。由来异类有强弱，幸是相逢不相虐。犹胜虚堂万缕丝，无数飞虫挂檐角。
题画二首·其一
作者：李东阳
朝代：明
体裁：五言绝句

官柳何青青，低垂覆江岸。日暮无人行，风吹几枝断。
题画二首·其一
作者：李东阳
朝代：明

霜枯古树秋飒飒，枝间老猿罢腾踏。戏将长臂扑游蜂，半似相欺半相狎。冈峦高下路东西，由来异类不同栖。应怜野径穿花去，不作空山抱树啼。君不见场中有果房有蜜，共趁园林好风日。丁宁慎勿采桃花，留结山中千岁实。
题画二首·其二
作者：李东阳
朝代：明
体裁：古风

元猿倦向青林坐，声断长空碧云破。林间疏网落蜘蛛，正向连蜷掌中堕。丝轻臂软如不胜，欲掣未掣还腾腾。极知物性解人意，应向画图观世情。由来异类有强弱，幸是相逢不相虐。犹胜虚堂万缕丝，无数飞虫挂墙角。
题画二首·其二
作者：李东阳
朝代：明
体裁：五言绝句

垂钓临中流，携琴过前浦。应笑山中人，长年著书苦。
题画二首·其二
作者：李东阳
朝代：明

玄猿倦向青林坐，声断长空碧云破。林间疏网落蜘蛛，正向连蜷掌中堕。丝轻臂软如不胜，欲掣未掣还腾腾。极知物性解人意，应向画图观世情。由来异类有强弱，幸是相逢不相虐。犹胜虚堂万缕丝，无数飞虫挂檐角。
题画松
作者：李东阳
朝代：明
体裁：五言绝句

种树自何年，幽人不知老。不爱松色奇，只听松声好。
题画牡丹
作者：李东阳
朝代：明

彩毫和露写名花，紫艳分明出魏家。应是洛阳归梦远，缁尘红土半京华。
题画芥
作者：李东阳
朝代：明
体裁：七言绝句

雨洗尘沙不受侵，短篱横圃带秋阴。城居不改山林味，世上何人识苦心。
题画送武陵杨处士
作者：李东阳
朝代：明
体裁：古风

洞庭湖西芳草新，武陵溪南花满津。山深水曲不知处，燕语莺啼春复春。红尘昼断车马迹，时有松风扫白石。三尺孤琴一老翁，布衣芒屦无人识。君来远作长安游，君去还归溪水头。山林钟鼎各有分，俯仰乾坤安所求。
题画鹰送罗缉熙南归
作者：李东阳
朝代：明
体裁：古风

大鹰狰狞爪决石，侧目高堂睨秋碧。小鹰倔㐲俯且窥，威而不扬岂其雌。雌雄起㐲各异态，意气相看出尘壒。独立羞将众羽群，高飞怕有浮云碍。山寒木落天始风，日色惨淡川原空。人间狐兔自有地，慎勿反击伤鹓鸿。画图彷佛是谁作，宛似悬韝臂间落。高堂匹练长风生，万里炎荒尽幽朔。我生奇气空嶙峋，挥毫对此不无神。送渠羽翼朝天去，亦是云霄得意人。
题画鹰送罗缉熙南归
作者：李东阳
朝代：明

大鹰狰狞爪决石，侧目高堂睨秋碧。小鹰倔伏俯且窥，威而不扬岂其雌。雌雄起伏各异态，意气相看出尘堨。独立羞将众羽群，高飞怕有浮云碍。山寒木落天始风，日色惨淡川原空。人间狐兔自有地，慎勿反击伤鹓鸿。画图仿佛是谁作，宛似悬蠙臂间落。高堂匹练长风生，万里炎荒尽幽朔。我生奇气空嶙峋，挥毫对此不无神。送渠羽翼朝天去，亦是云霄得意人。
题画鹰送罗缉熙南归
作者：李东阳
朝代：明

大鹰狰狞爪决石，侧目高堂睨秋碧。小鹰倔伏俯且窥，威而不扬岂其雌。雌雄起伏各异态，意气相看出尘堨。独立羞将众羽群，高飞怕有浮云碍。山寒木落天始风，日色惨淡川原空。人间狐兔自有地，慎勿反击伤鹓鸿。画图仿佛是谁作，宛似悬韝臂间落。高堂匹练长风生，万里炎荒尽幽朔。我生奇气空嶙峋，挥毫对此不无神。送渠羽翼朝天去，亦是云霄得意人。
题画（二首）
作者：李东阳
朝代：明

霜枯古树秋飒飒，枝间老猿罢腾踏。戏将长臂扑游蜂，半似相欺半相狎。冈峦高下路东西，由来异类不同栖。应怜野径穿花去，不作空山抱树啼。君不见场中有果房有蜜，共趁园林好风日。丁宁慎勿采桃花，留结山中千岁实。¤
题程亚卿所藏刘进画鱼
作者：李东阳
朝代：明

刘生亦是丹青豪，近来作画无此曹。平明退直呼浊醪，半酣脱却宫锦袍。戏将秃笔作鳞介，已觉四壁生风涛。风涛汹涌向何处，岸阁江空起烟雾。东风一夜吹水浑，翠鬛红鬐不知数。桃花柳絮时吐吞，轻蘩乱荇交缤纷。圆光倒射日成凸，灭影下没天无痕。群嬉若共众芳狎，远逝忽与洪波奔。千形万态极幻化，仓卒逢之安可论。就中巨者称赤鲤，卓荦颇似鲸与鲲。仰窥河汉若咫尺，俯视江海如罂盆。岩峦变，风雨作，走天吴，驱海若。流云掣电同挥霍，喷沫浮沤满寥廓。锋镝参差见龈腭，剑戟峥嵘露头角。直遣飞腾动鬼神，宁夸震撼倾山岳。若非溟渤即洞庭，不然岂得通幽灵。幽灵汗漫入恍惚，始信丹青有奇骨。刘生刘生良已工，谁其爱者司徒公。华堂锦轴粲盈丈，仿佛坐我龙门中。龙门高，高几许？叶公画龙龙出走，此物胡为在庭宇？知公自是人中龙，会向人间作霖雨。玉如意，金叵罗。激高堂，扬练波。文王在沼民共乐，君子有酒吾当歌。我生解诗不解画，潦倒不觉双颜酡。吁嗟乎！吾当奈尔丹青何！
题程亚卿所藏刘进画鱼
作者：李东阳
朝代：明

刘生亦是丹青豪，近来作画无此曹。平明退直呼浊醪，半酣脱却宫锦袍。戏将秃笔作鳞介，已觉四壁生风涛。风涛汹涌向何处，岸阁江空起烟雾。东风一夜吹水浑，翠鬣红鬐不知数。桃花柳絮时吐吞，轻蘩乱荇交缤纷。圆光倒射日成凸，灭影下没天无痕。群嬉若共众芳狎，远逝忽与洪波奔。千形万态极幻化，仓卒逢之安可论。就中巨者称赤鲤，卓荦颇似鲸与鲲。仰窥河汉若咫尺，俯视江海如罂盆。岩峦变，风雨作，走天吴，驱海若。流云掣电同挥霍，喷沫浮沤满寥廓。锋镝参差见龈腭，剑戟峥嵘露头角。直遣飞腾动鬼神，宁夸震撼倾山岳。若非溟渤即洞庭，不然岂得通幽灵。幽灵汗漫入恍惚，始信丹青有奇骨。刘生刘生良已工，谁其爱者司徒公。华堂锦轴粲盈丈，仿佛坐我龙门中。龙门高，高几许？叶公画龙龙出走，此物胡为在庭宇？知公自是人中龙，会向人间作霖雨。玉如意，金叵罗。激高堂，扬练波。文王在沼民共乐，君子有酒吾当歌。我生解诗不解画，潦倒不觉双颜酡。吁嗟乎！吾当奈尔丹青何！
题程亚卿所藏刘进画鱼
作者：李东阳
朝代：明
体裁：古风

刘生亦是丹青豪，近来作画无此曹。平明退直呼浊醪，半酣脱却宫锦袍。戏将秃笔作鳞介，已觉四壁生风涛。风涛汹涌向何处，岸阔江空起烟雾。东风一夜吹水浑，翠鬣红鬐不知数。桃花柳絮时吐吞，轻蘩乱荇交缤纷。圆光倒射日成西，灭影下没天无痕。群嬉若共众芳狎，远逝忽与洪波奔。千形万态极幻化，仓卒逢之安可论。就中钜者称赤鲩，卓荦颇似鲸与鲲。仰窥河汉若咫尺，俯视江海如罂盆。嵓峦变，风雨作。走天吴，驱海若。流云掣电同挥霍，喷沫浮沤满寥廓。锋镝参差见龈腭，剑戟峥嵘露头角。直遣飞腾动鬼神，宁誇震撼倾山岳。若非溟渤即洞庭，不然岂得通幽灵。幽灵汗漫入恍惚，始信丹青有奇骨。刘生刘生良已工，谁其爱者司徒公。华堂锦轴粲盈丈，髣髴坐我龙门中。龙门高，高几许。叶公画龙龙出走，此物胡为在庭宇。知公自是人中龙，会向人间作霖雨。玉如意，金叵罗，激高堂，扬练波。文王在沼民共乐，君子有酒吾当歌。我生解诗不解画，潦倒不觉双颜酡。吁嗟乎，吾当奈尔丹青何。
题章元益爱菊亭卷
作者：李东阳
朝代：明
体裁：古风

种花不种菊，物玩志不持。学诗不学陶，虽工亦奚为。隐者丘壑情，幽芳冰雪姿。陶翁昔爱菊，此兴固其宜。章君本宦达，敛迹东江湄。林居绝众卉，爱此黄葳蕤。居与花为邻，行以画自随。飘摇比风外，啸咏南山诗。南山何崔嵬，下有荆棘枝。棘多损我花，路远劳我思。何当薙荒秽，永兴尘埃辞。兹愿必终遂，坐待秋风时。
题衍圣公所藏画竹因忆阙里南园之胜故篇终及之
作者：李东阳
朝代：明

高堂四壁歌声起，戛玉鸣金奏清徵。摩挲素练往复还，似有秋风生爪指。古来写竹如写神，仓卒接应皆天真。想当磅礴向空廓，已觉意象超风尘。我家旧傍潇湘住，满地清阴不归去。每开图画即江湖，长怪轩窗隔烟雾。阙里墙东县令家，名园种竹不种花。蹊回径折入蒙翳，下有泉水无泥沙。长流㶁㶁穿林响，短发萧萧助森爽。旧路无因缩地看，新梢定见参天长。北客南游兴未偿，此时此景故难忘。拟刻琅玕三百字，为渠题寄墨君堂。
题衍圣公所藏范尧山水图
作者：李东阳
朝代：明
体裁：古风

高山隆隆石磊磊，长流奔湍转深汇。杈枒老树生古枝，上有悬菌赘成瘣。凌兢石路难容车，舣舟欲渡江无涯。骑驴过冈驴脚跛，行客关山应苦嗟。大行岧峣剑门远，不是天台还阆苑。世閒平地能几何，万里江山隘双眼。良工此画谁与传，北人云是范华原。风多岁久缣素裂，隐隐断墨尘埃间。尼山孙子簪缨客，坐爱清风洒堂壁。平生幽赏几人同，嗟我尚抱山林癖。岱岳峰高泗水深，向来瞻望空至今。登高作赋非吾事，不尽乾坤仰止心。
题袁佥事松壑图卷
作者：李东阳
朝代：明

高松盘拿如撄云，哀壑动地空中闻。秋声怒呼夜涛涌，势若万马驱千军。阴风萧萧山鬼泣，水底长蛟作人立。老子横挥似有神，纷纷画史何嗟及。东台铁冠金石肠，携来两袖皆风霜。官船五月不知暑，掷笔停杯听山雨。
题计汝和墨菊
作者：李东阳
朝代：明
体裁：七言绝句

偶将盘礴累高情，画苑人人识姓名。一自长安卖墨菊，担头桃李价全轻。
题许廷冕职方画
作者：李东阳
朝代：明

路转循冈背，桥回傍水根。幽人不到处，茅屋自成村。浦树经秋落，山钟向晚昏。偶然一携手，相与倒芳樽。
题贺克恭给事家墨竹时贺谢病居辽
作者：李东阳
朝代：明
体裁：古风

野竹生高原，青青不受寒。岁暮雪霜苦，芳心宁独怜。但恐朔风至，孤根讵能安。移来旧茅屋，僻远意自閒。护以十丈篱，缭以三重垣。秀色常可保，逍遥任吾年。永怀不得见，书札若为传。相逢画图里，一笑已无言。
题赵仲穆挟弹图二首·其一
作者：李东阳
朝代：明
体裁：七言绝句

东风挟弹小城春，游骑飞缰不动尘。道上相逢休借问，卫家兄弟霍家亲。
题赵仲穆挟弹图二首·其二
作者：李东阳
朝代：明
体裁：七言绝句

落尽金丸万鸟空，花间立马傍东风。王孙醉笔飞扬甚，人说风流似魏公。
题赵子昂射鹿图
作者：李东阳
朝代：明

秋高出猎长城下，碧眼胡儿骑刬马。弓如月满箭星流，已向千山毛血洒。马前逸免或可脱，山下老麋身欲赭。彼贪但为口腹谋，不见巴西放麑者。吴兴王孙燕蓟客，酒酣兴发时泼墨。极知纨绮足风流，忘却河山限南北。噫吁嚱薛郎未挂天山弓，披图仰面来天风。
题邵容城所藏幽松图
作者：李东阳
朝代：明

种松溪边长十丈，高云对屋团青障。中有幽人爱读书，苎袍纱帽秋萧爽。青苔白石坐移时，衡门晏起独开迟。山中繁实雨初落，下面垂萝风倒吹。十年南北江湖梦，野树孤云递迎送。此地材同新甫良，多居官比蓝田重。酌君美酒听我歌，东园桃花能几何。丈夫功业在晚节，君今尚壮非蹉跎。
题邵容城所藏幽松图
作者：李东阳
朝代：明

种松谿边长十丈，高云对屋团青障。中有幽人爱读书，苎袍纱帽秋萧爽。青苔白石坐移时，衡门晏起独开迟。山中繁实雨初落，下面垂萝风倒吹。十年南北江湖梦，野树孤云递迎送。此地材同新甫良，多居官比蓝田重。酌君美酒听我歌，东园桃花能几何。丈夫功业在晚节，君今尚壮非蹉跎。
题邵容城所藏画松图
作者：李东阳
朝代：明
体裁：古风

种松溪边长十丈，高云对屋团青障。中有幽人爱读书，苧袍纱帽秋萧爽。青苔白石坐移时，衡门晏起独开迟。山中繁实雨初落，水面垂萝风倒吹。十年南北江湖梦，野树孤云递迎送。此地材同新甫良，多君官比蓝田重。酌君美酒听我歌，东园桃花能几何。丈夫功业在晚节，君今尚壮非蹉跎。
题邵翁棋墅卷
作者：李东阳
朝代：明
体裁：古风

奕棋虽细事，可以观小德。非无胜负争，亦足高曲直。胡为纷纷者，箪豆不掩色。雄夸每绝叫，巧伺或深匿。不然出忿语，与此同一格。寄言同浴人，慎勿讥裸裼。贤哉东陵老，爱此时自适。指麾儿子辈，已足支大敌。旁观但坐啸，信手聊戏剧。安得从之游，清谈澹终夕。能令夸者默，亦使忿者释。我语君不闻，神交向空寂。
题钱世恒所藏王孟端墨松卷次饶介之旧韵
作者：李东阳
朝代：明
体裁：古风

松根成龙石作羝，仙山棱层隔天梯。层阴叠翠耸云汉，下视百丈红尘低。左慈幻术有真伪，叶公画格空雄雌。九龙山翁不同调，韦偃毕宏为等夷。寒声不断殷幽壑，细影欲动摇晴漪。恍若临流听清籁，芒屦布袍随所之。须臾昼瞑神鬼泣，虺蜴怒叫蛟鼍悲。问翁胡为不画竹，王子似厌参差吹。人间拙匠枉学步，此翁声名难并驰。强挥笔管泼墨汁，凡骨却笑神仙痴。未论遗迹为世宝，已觉纸价高当时。残缣片楮久不见，二丈吴笺藏者谁。梁公老去陈氏灭，此调岂有知音知。手探灵脂掘石髓，江东钱翁元好奇。胸中撑拄不平事，海水侧立虞山危。家藏况复有声画，临川老饶清妙词。郎君少年今壮发，风木忽动皋鱼思。平泉树石米家舫，往事逝矣何能追。篇成颇觉古意远，抚卷载诵徂徕诗。
题陆宽瘦竹卷
作者：李东阳
朝代：明

江南陆郎瘦于竹，种竹城东玉河曲。未论千尺势能长，刚道两竿轩也足。耻随桃李斗芳腴，只共松杉伴幽独。茅茨可奈霜雪冷，韦布不受风尘辱。平生幽赏底须多，爱此清风不盈掬。绝胜长安酒肉徒，醺花褷月空迷复。近从画竹得篆法，坐对凉阴刻寒玉。终教笔硬可通神，且赏骨多能胜肉。江左诗翁太瘦生，墨竹篆书皆绝俗。莫言汝瘦不如渠，好为名家继清躅。
题陆宽瘦竹卷
作者：李东阳
朝代：明
体裁：古风

江南陆郎瘦于竹，种竹城东玉河曲。未论千尺势能长，刚道两竿轩也足。耻随桃李斗芳腴，祇共松杉伴幽独。茅茨可柰霜雪冷，韦布不受风尘辱。平生幽赏底须忧，爱此清风不盈掬。绝胜长安酒肉徒，醺花殢月空迷复。近从画竹得篆法，坐对凉阴刻寒玉。终教笔硬可通神，且赏骨多能胜肉。江左诗翁太瘦生，墨竹篆书皆绝俗。莫言汝瘦不如渠，好为名家继清躅。
题陈考功所藏何太守山水图
作者：李东阳
朝代：明
体裁：古风

春云巍巍山欲活，沙明水清石可掇。飞泉堕空纷溅沫，长流赴耳声��。画手依稀入毫末，妙思似恐诗人夺。君看茆堂向空阔，卷幔青山在窗闼。中有一翁头戴襊，白发萧萧短垂褐。有鱼旋烹醅旋酦，谁与长年老蒿䓶。石桥雨过春泥澾，山长水修去莫达。溪边小船轻比筏，舟人不来费呼喝。我怀若人心欲渴，有奴当驱马当秣。慷慨不爱青袍脱，高堂暂开神已豁。坐对巉岩耸双膊，吏人索诗方苦聒。十日閒愁为君拨，谈笑顿解诗囊括。兴如长风驾巨�，韵险横被狂流遏。纸短诗长重删撮，潦倒却恨并刀割。
题陈考功所藏山水图
作者：李东阳
朝代：明
体裁：古风

我昔南游向南国，轻舟浩荡随所适。雨缆朝辞楚岸沙，风帆远挂吴山色。毗陵城东好山水，平湖方田渺萧瑟。锡山惠峰俱在眼，舟人野夫相与识。谷口浮云乍有无，林间细路仍荆棘。锡山李侯邀我游，此兴岂待相促迫。是时江湖足风雨，城郭半化为沟洫。苔深石滑苦不支，屐倒筇颠正愁剧。匆匆挥手谢使去，还家仰天空叹息。向来经过信偶尔，岳麓险绝西湖僻。宁知咫尺不相遭，恐是山灵阙题籍。潦倒谁开摩诘图，依稀尚有元龙宅。元龙旧是湖海豪，作官十年归未得。挥毫赋诗本无意，况我与子同宿昔。炎天倦眼藉披豁，从事索诗如传驿。却恐诗成卷送还，高堂素壁空相忆。
题陶知州所藏萱花图
作者：李东阳
朝代：明
体裁：古风

岁晏风雪至，丛萱不能芳。馀馨不盈把，系在罗襦裳。萦回寸草心，婉娈爱日光。岂不念旧乡，关山各异方。少壮远游子，此忧安可忘。
题雁送邓宗周宪副
作者：李东阳
朝代：明

黄芦簌簌鸣秋雨，北雁南征度江渚。群分旅逐各有情，侧睨回看似相语。啄者自啄飞者飞，忽然长叫入斜晖。片时残梦断还续，千里关山归未归。谁令岁序多反覆，转使道途成骨肉。水有菰蒋原有粟，犹胜鹪鹩一枝足。我家旧在湘江东，十年祗住京尘中。送君无限思乡意，昨夜南楼闻朔风。
题雁送邓宗周宪副
作者：李东阳
朝代：明
体裁：古风

黄芦��鸣秋雨，北雁南征度江渚。群分旅逐各有情，侧晲回看似相语。啄者自啄飞者飞，忽然长叫入斜晖。片时残梦断还续，千里关山归未归。谁令岁序多反覆，转使道途成骨肉。水有菰莼原有粟，犹胜鹪鹩一枝足。我家旧在湘江东，十年秖住京尘中。送君无限思乡意，昨夜南楼闻朔风。
题青岩隐居记后
作者：李东阳
朝代：明
体裁：七言排律

青岩西面接嶙峋，闻道先生旧隐沦。二水夹流通涧谷，两山高起隔风尘。唐川地古犹称越，元世兵馀合避秦。墅似羊昙非乞舅，居缘孟母不求邻。长怀龙卧歌梁父，岂学羊裘老富春。书诏早传行在所，衣冠生及太平辰。纪言右史亲沾命，仗节南荒竟委身。白发郑公乡里在，青毡王氏子孙贫。家声六代科名出，国典先朝谥法新。今日醉乡还有记，当时嵩岳岂无神。曾披汗竹开金匮，拟束生刍吊玉人。遗像雅篇俱在眼，斗山瞻望敢辞频。
题鱼
作者：李东阳
朝代：明
体裁：古风

安成刘郎家画鱼，意遣素练澄江如。长安屏障半不虚，谁其好者彭中书。手提钜轴寻丈踰，低撑侧挂妨我庐。风轩露坐方卷舒，赤鲤忽跃来庭隅。扬鬐奋鬣当天衢，波涛脱尽势欲孤。独立似有神明扶，桃花浪暖三月馀。咫尺变化还须臾，雷车昼击电夜驱。前驺后从何纷拿，鲂鱮拥卫鳣鲔趋。左引鲨鲦右鳜鲈，回头下顾若有呼。琐琐之辈真台奴，水有菱荇岸有蒲。倏忽隐见如有无，冯夷海若空睢盱。翻若粪瓠遭泥涂，昔当洪流在唐虞。微禹赤子其鱼乎，达人大观无古初。清浊奠位分堪舆，天飞渊跃理不诬。彼泼泼者如斯夫，文江不与龙门俱。其上或有银潢潴，钟灵毓秀信有诸。中书令祖风骨殊，鳌头望重冠蓬壶。散作霖雨苏焦枯，鲸飞天上游帝都。瞬息岁月同朝晡，鳞宗介族多簪裾。中书亦是瀛洲居，烱如骊龙生掌珠。如麟有角凤有雏，共为周瑞环郊郛。予生少作龙门徒，临风感事重郁纡。此祖此孙情所于，翩然对此兴欲徂。岂谓城阙非江湖，碧海思掣青珊瑚。挥毫对客非故吾，鱼乎鱼乎嗟此图。
题鲁京尹所藏双鹰图
作者：李东阳
朝代：明

霜风摵摵空林响，朔气随空入萧爽。两鹰意气殊绝群，俯视平川如一掌。玄云著树凝不飞，野日照地寒无辉。缡身欲下不肯下，似觉深山狐兔稀。丹青落手翩欲活，鞴上惊看锦绦脱。江湖浩荡水烟深，万里阳台渺天末。时维八月炎暑空，两鹰角立如争雄。周旋九弦隘八极，此意岂在风尘中。知公有才非搏击，我意亦欲辞樊笼。只应共逐鹓鸾去，去上丹山十二重。
题鲁京尹所藏双鹰图
作者：李东阳
朝代：明

霜风摵摵空林响，朔气随空入萧爽。两鹰意气殊绝群，俯视平川如一掌。玄云著树凝不飞，野日照地寒无辉。褵身欲下不肯下，似觉深山狐兔稀。丹青落手翩欲活，蠙上惊看锦绦脱。江湖浩荡水烟深，万里阳台渺天末。时维八月炎暑空，两鹰角立如争雄。周旋九弦隘八极，此意岂在风尘中。知公有才非搏击，我意亦欲辞樊笼。只应共逐鹓鸾去，去上丹山十二重。
题黄子敬编修所藏登瀛图编修黄子敬家藏瀛洲图吾外舅蒙翁三跋在焉盖子敬之先公为翁同年进士而翁又其郡大夫也予刻类博稿旧草中得二跋叹遗文不可尽见悲歌当哭于此有不得已云
作者：李东阳
朝代：明
体裁：古风

晋阳城上龙乘云，日角照地成龙文。大开文馆集贤俊，幕府诸僚才出群。层楼儏阁丽霄汉，左图右史穷朝曛。瀛洲万里入平步，俯视人世皆尘氛。龙飞上天御八极，十有八人为羽翼。庙堂台鼎何足论，半是凌烟画中客。晋阳一家家化国，回视门庭为国敌。尽将文学变戎功，谁办河汾太平策。纷纷世上功名徒，至今摩画瀛洲图。衣冠犹存岁月改，粉墨散落随江湖。翰林黄郎家在莆，莆翁史笔令董狐。由来词翰类博奕，人道我翁多相谟。愿君宝此为故事，黄阁清风无世无。
题黄宗器秋官所藏何太守山水图
作者：李东阳
朝代：明

湿云浮空山欲动，乱壑回峰互吞涌。当溪独树雨冥冥，青苔覆地春阴重。深山白石幽人居，钩帘寂寂坐看书。竹桥入林野有簌，草阁傍水门无车。行人细路隔山脚，曳杖前登后还却。浦口轻舟信往还，钟声远寺空寥廓。此中可钓亦可耕，不然且濯沧浪缨。酒酣梦觉两相失，此兴岂独怜丹青。风流太守何侯笔，三十年来已萧瑟。君今爱惜须久传，予亦题诗坐终日。
题黄日升贡士东楼卷
作者：李东阳
朝代：明
体裁：七言律诗

胜地于人似有期，层轩直觉与东宜。杜陵西阁怜花冷，庾亮南楼恨月迟。近市尘埃元不到，背山风景却成奇。十年著得凌云赋，秪恐君王未便知。
风雨叹（吴江舟中作）
作者：李东阳
朝代：明
体裁：古风

壬辰七月壬子日，大风东来吹海溢。峥嵘巨浪高比山，水底长鲸作人立。愁云压地湿不翻，六合惨澹迷乾坤。阴阳九道错白黑，乌兔不敢东西奔。里人苍黄神屡变，三十年前未曾见。东村西舍喧呼遍，牒书走报州与县。山豗谷汹豺虎嗥，万木尽拔乘波涛。洲沉岛灭无所逃，顷刻性命轻鸿毛。我方停舟在江皋，披衣踞床夜复昼，忽掩青袍涕双透。举头观天恐天漏，此时忧国况思家，不觉红颜坐凋瘦。潼关以西兵气多，胡笳吹尘尘满河，安得一洗空干戈？不然独破杜陵屋，犹能不废啸与歌。世间万事不得意，天寒岁暮空蹉跎。呜呼！奈尔苍生何？
风雨种竹（以下次陈锦衣廷用韵）
作者：李东阳
朝代：明

石栏沙路雨声干，为欠萧萧一两竿。深带土膏从地底，暝移茅屋过江干。方于辰日依时种，影待晴天拂翠看。试倚蓬窗听疏密，布袍沾尽不知寒。
饮士常新居和席上联句韵
作者：李东阳
朝代：明
体裁：七言律诗

寂寞官曹似隐居，清风时动一床书。花应旋种栏将满，客不频来席尚虚。诗好忽惊传锦字，酒狂真欲换金鱼。多情愧有东邻卜，已办城西款段车。
馈佩之新笋用前韵
作者：李东阳
朝代：明
体裁：七言律诗

客路逢师眼为开，长安尘土去还来。题诗肯附嘉鱼什，作供先辞怪石堆。自觉冰姿殊秀爽，笑渠霜骨老崔嵬。西曹汉吏持三尺，高下应劳手自裁。
馈柑于乔世赏用前韵
作者：李东阳
朝代：明
体裁：七言律诗

冻地经寒裂欲开，南柑初载北车来。霜随玉爪冰丝落，日照金盘火齐堆。高价敢论燕市踊，远林还忆楚山嵬。也知黄陆当时传，健笔应劳太史裁。
馈瓜曾文甫编修以冬瓜见答叠前韵
作者：李东阳
朝代：明
体裁：七言律诗

晚花秋蔓野堂赊，不道冬园别有瓜。未遣阶苔封径合，肯缘篱竹挂檐斜。后时岂敢为君惜，多子还应胜我家。预报明年汤饼会，嘉期须及雨前茶。
馈瓜杨维二编修以桃见答叠前韵
作者：李东阳
朝代：明

手种丹桃岁月赊，感君投我胜投瓜。来疑度索山城远，去恐天台石磴斜。已托神仙栖寿域，敢教儿辈恼邻家。餐馀便有通灵意，不待卢仝七盌茶。
馈瓜杨维二编修以桃见答叠前韵
作者：李东阳
朝代：明
体裁：七言律诗

手种丹桃岁月赊，感君投我胜投瓜。来疑度索山城远，去恐天台石磴斜。已托神仙栖寿域，敢教儿辈恼邻家。餐馀便有通灵意，不待卢仝七碗茶。
馈萱邃�太宰侑以一诗
作者：李东阳
朝代：明
体裁：七言绝句

雨后宜男色更深，采来新自玉堂阴。紫葵红药标题遍，可忍黄花独苦心。
马上
作者：李东阳
朝代：明
体裁：七言律诗

玉珂朝散紫宸班，马上诗成按辔还。近侍有名聊作伴，史才无用合教閒。狂过相府慵通刺，贫住京华亦爱山。浅薄未酬升斗在，漫将心事付朱颜。
马上口号
作者：李东阳
朝代：明
体裁：七言绝句

早朝骑马赴长途，诗骨冲寒细欲无。此夜小斋风雪里，有人高枕卧江湖。
马博士所赠王少参剑阁图为少参子公济进士题
作者：李东阳
朝代：明
体裁：古风

岷岷山高连剑阁，峡门中开如鬼凿。盘涡溅沫纷欲跃，石势迎流斗还却。驱车入山山路恶，水行孤舟陆双屩。古来蜀道难于天，信美不及还家乐。挥毫作图图者谁，东吴老翁生好奇。胸嶓万壑笔三峡，或有神助非人为。昔从此地值奇客，直以赏识酬心期。江山无情岁月改，头白再往失路岐。王郎年少今已壮，仰睇丹梯隔青嶂。遗缣断墨空尘埃，我已为子神悲怆。酒酣作歌歌始放，我怀崚嶒声跌宕。君不见江风捲地山蹴空，谁复壮游如两翁。
马嵬曲
作者：李东阳
朝代：明

唐家国破君不守，独载蛾眉弃城走。金瓯器重不自持，玉环堕地犹回首。前星夜入紫微垣，王风净扫长安膻。上皇卷甲三川外，父老含悲长庆前。世间万事多反覆，自古欢娱不为福。君不见西宫露刃迎，何如坡下屯兵宿。
马嵬曲
作者：李东阳
朝代：明
体裁：乐府曲辞

唐家国破君不守，独载蛾眉弃城走。金瓯器重不自持，玉环堕地犹回首。前星夜入紫微垣，王风净扫长安膻。上皇卷甲山川外，父老含悲长庆前。世间万事多反覆，自古欢娱不为福。君不见西宫露剑迎，何如坡下屯兵宿。
高凉洗
作者：李东阳
朝代：明
体裁：乐府曲辞

刺史召，君勿行。妾不知兵，能知刺史情。刺史反，君勿战。妾先请战，归与君相见。吁嗟乎，高凉娶妇得妇力，不见刺史但见贼。太原亦有娘子军，谁道军中无妇人？
鲁编修铎颁诏安南
作者：李东阳
朝代：明

命使炎邦帝选才，状元刚去省元来。车从北斗杓前指，诏向南天尽处开。史局事严应暂辍，宫袍恩重许新裁。归装不带宫中物，自写黄封作寿杯。
鲜卑儿
作者：李东阳
朝代：明

鲜卑胡，汉儿是汝奴。夫为汝耕，妇为汝织纑。使汝温饱相歌呼，胡为虐彼无宁居？汉土著鲜卑汝客，作一匹绢一斛粟。为汝擎，贼使汝乐，胡为疾彼同剽掠？高丞相，三军主。能胡言，能汉语。胡为爪牙汉肝腑，奸雄桀骜不足数，犹能虎视中原土。君不见鲜卑小儿难共事，河南行台征不至。
鲜卑儿
作者：李东阳
朝代：明
体裁：乐府曲辞

鲜卑胡，汉儿是汝奴。夫为汝耕，妇为汝织纑。使汝温饱相歌呼，胡为虐彼无宁居？汉土著鲜卑汝客，作一疋绢一斛粟。为汝击，贼使汝乐，胡为疾彼同剽掠？高丞相，三军主，能胡言，能汉语。胡为爪牙汉肝腑，奸雄桀骜不足数，犹能虎视中原土。君不见鲜卑小儿难共事，河南行台徵不至。
鳙溪四景为汪刑部希颜作 其一 莲谷栖真
作者：李东阳
朝代：明
体裁：七言律诗

莲花谷口见深宫，闻说山灵住此中。钟鼓过村春不雨，旌旗翻日昼多风。揶揄鬼化千年树，伛偻人扶再拜翁。自笑乖慵违俗久，也随儿女问年丰。
鳙溪四景为汪刑部希颜作 其三 斗潭浸月
作者：李东阳
朝代：明
体裁：七言律诗

最爱碧沙潭上坐，几看凉月可怜宵。山中草树秋萧瑟，水底鱼龙夜寂寥。素女不眠愁把镜，鲛人无语卧吹箫。谪仙醉醒归何处，石上孤魂倘见招。
鳙溪四景为汪刑部希颜作 其二 屏嶂凝烟
作者：李东阳
朝代：明
体裁：七言律诗

众山烟雾有无中，翠壁青屏面面同。草树丛生春冉冉，峰峦欲散雨濛濛。高楼正合苍茫坐，细路深愁窈窕通。醉眼忽惊无定所，乱霞残照各西东。
鳙溪四景为汪刑部希颜作 其四 芳村夜读
作者：李东阳
朝代：明
体裁：七言律诗

萧条城市不闻喧，杳杳书声若个村。空谷响馀虚籁远，一灯深处夜堂昏。月斜孤枕长惊梦，雪打寒窗早闭门。此夜客中浑不忘，隔邻南语教儿孙。
鳜鱼图为掌教谢先生作
作者：李东阳
朝代：明
体裁：古风

泮池雨过新水长，江南鳜鱼大如掌。沙边细荇时吐吞，水底行云递来往。其间种类多莫辨，短者如针细如线。三年养得鳞甲成，万里空嗟画图见。一官蓟北后巴西，丹青不改鬓成丝。遥怜天路飞腾地，长记春风长养时。宦途萍水纷无迹，再见此图三叹息。远行珍重寄双鱼，鱼中定有长相忆。
鳜鱼图为掌教谢先生作
作者：李东阳
朝代：明

泮池雨过新水长，江南鳜鱼大如掌。沙边细荇时吐吞，水底行云递来往。其间种类多莫辨，短者如针细如线。三年养得鳞甲成，万里空嗟画图见。一官蓟北复巴西，丹青不改鬓成丝。遥怜天路飞腾地，长记春风长养时。宦途萍水纷无迹，再见此图三叹息。远行珍重寄双鱼，鱼中定有长相忆。
鸣治自斋居以诗来问风火之警次韵奉答
作者：李东阳
朝代：明
体裁：七言律诗

疏灯残漏五更初，回首惊尘入梦馀。已愧焦头为上客，始知容膝是吾庐。垂堂尚忆千金重，处世兼防百虑疏。赖有高情通问讯，数诗清切慰愁予。
鸣治集杜句见荅因再集杜一首
作者：李东阳
朝代：明
体裁：七言律诗

柴门空闭锁松筠，锦里逢迎有主人。老去诗篇浑漫兴，晚来幽独恐伤神。自知白发非春事，何用浮名绊此身。戏假霜威促山简，病从深酌道吾真。
鸲鹆
作者：李东阳
朝代：明
体裁：七言绝句

宛转清音世所稀，巧将言语夺天机。翠笼鹦鹉休相诧，只让翩翩好羽衣。
鸿门高
作者：李东阳
朝代：明
体裁：乐府曲辞

鸿门高高屹屹日，光荡云雾塞双舞，剑三示玦壮士入。目眦拆谋臣怒玉，斗裂网弥天龙有，翼龙一去难再得。
鸿门高
作者：李东阳
朝代：明

鸿门高，高屹屹。日光荡，云雾塞。双舞剑，三示玦。壮士入，目眦拆。谋臣怒，玉斗裂。网弥天，龙有翼。龙一去，难再得。
鹦鹉曲
作者：李东阳
朝代：明

大儿孔文举，小儿杨德祖，余子碌碌不足数。身著岑牟前击鼓，祢生狂呼老瞒沮。我辱衡，衡辱我，我欲杀之犹雀鼠。一投荆，再送楚，黄鹤矶头赋鹦鹉。鹦鹉才多为舌误，举世何人不相妒。生莫逢，仇主簿。
鹦鹉曲
作者：李东阳
朝代：明
体裁：曲

大儿孔文举，小儿杨德祖，馀子碌碌不足数。身著岑牟前击鼓，祢生狂呼老瞒沮。我辱衡，衡辱我，我欲杀之犹雀鼠。一投荆，再送楚，黄鹤矶头赋鹦鹉。鹦鹉才多为舌误谢云偶托一物意自可人，举世何人不相妒。生莫逢，仇主簿。
鹧鸪图
作者：李东阳
朝代：明
体裁：古风

鹧鸪啼处春江绿，日暮凄风吹苦竹。相呼相唤不停声，万恨千愁啼未足。有时格磔还钩辀，此声欲断无时休。风低不渡三江水，竹冷先惊八月秋。我家旧在湘南住，犹记曾闻鹧鸪处。不似云安有杜鹃，声声道不如归去。
鹪林书巢叠诸君韵二首·其一
作者：李东阳
朝代：明
体裁：七言律诗

小结书林数尺巢，閒将露翼倚烟梢。居宁择地心常乐，力不凌云世所嘲。贺厦漫劳飞燕雀，缀枝聊可藉㼋匏。周灵鲁瑞非吾事，休说鵎门与凤郊。
鹪林书巢叠诸君韵二首·其二
作者：李东阳
朝代：明
体裁：七言律诗

幽栖无意托声名，小榜轩居亦近情。四海于身皆俯仰，一枝随分且飞鸣。山林旧侣心犹在，风雨中宵梦不惊。读罢庄生齐物论，始知天地有鹏程。
鹭鸶
作者：李东阳
朝代：明
体裁：七言绝句

野水和烟向晚昏，一丝摇曳欲无痕。游鱼不动风前饵，梦绕秋江处处村。
麦舟图
作者：李东阳
朝代：明

江东故人半零落，江头石郎泪双阁。三丧未葬家苦贫，举世今无魏州郭。睢阳范郎方少年，相看不语意茫然。江舟载麦五百斛，挥手付之如一钱。归家侍立庭闱畔，白发闻之为一莞。亦知父子本同心，若待庭趋嗟已晚。君不见庆州饥民曾告荒，使君自发常平仓。
麦舟图
作者：李东阳
朝代：明
体裁：古风

江东故人半零落，江头石郎泪双阁。三丧未葬家苦贫，举世今无魏州郭。睢阳范郎方少年，相看不语意茫然。江舟载麦五百斛，挥手付之如一钱。归来侍立庭闱畔，白发闻之为一莞。亦知父子本同心，若待庭趋嗟已晚。君不见庆州饥民曾告荒，使君自发常平仓。
黄土道中李员外同年留宿
作者：李东阳
朝代：明
体裁：七言律诗

雨澹荒溪野水昏，萧条鞍马入空村。平沙问渡逢渔子，深树闻钟隔寺门。白饭青刍非旧主，细泉嘉果得名园。东曹一榻分灯意，夜下虚庭白露繁。
黄莺
作者：李东阳
朝代：明

柳花如雪满春城，始听东风第一声。梦里江南旧时路，隔溪烟雨未分明。
黎沧隐观趣楼
作者：李东阳
朝代：明
体裁：七言排律

龙峰峰下俯江流，上有元龙百尺楼。叠嶂远从巴树拥，巨涛平蹙楚天浮。芳村花柳春风遍，晚岁桑麻暮雨收。汀鸟下时云片片，渚鳞行处水悠悠。樵歌出径遥通谷，钓舸回溪却系洲。或有幽人来问字，更无豪客为停舟。陶园未涉先成趣，苏酒多藏不待谋。达士岂知名教乐，大官终有庙廊忧。百年天地容吾老，千里江山忆此游。忽省故园迷处所，鉴湖东畔瀼西头。
鼎仪宅分韵送其兄武仪还昆山得倪字
作者：李东阳
朝代：明

君家好兄弟，恩义两不暌。岂惟举止似，笑语皆天倪。我本通家友，三年负招携。留欢极酣乐，饱德无嫌懠。凉秋入庭树，风露忽已凄。昔作凤和鸣，今为雁分栖。悠悠沧江上，道路阻莫跻。到门见桑梓，登堂颂黄鲵。人生重骨肉，至乐谅不齐。送君东城去，蔓草青萋萋。
鼎仪宅分韵送其兄武仪还昆山得倪字
作者：李东阳
朝代：明
体裁：古风

君家好兄弟，恩义两不睽。岂唯举止似，语笑皆天倪。我本通家友，三年负招携。留欢极酣乐，饱德无嫌懠。凉秋入庭树，风露忽已凄。昔作凤和鸣，今为雁分栖。悠悠沧江上，道路阻莫跻。到门见桑梓，登堂颂黄鲵。人生重骨肉，至乐谅不齐。送君东城去，蔓草青萋萋。
齐山书舍诗
作者：李东阳
朝代：明

浙东文献裔，吾见忠文孙。读书金华郡，结屋齐山村。举头看青岩，俨若先公存。文章与节义，实并兹岩尊。齐山乃支？，拱立如诸昆。景行在瞻仰，极力穷攀援。藏修三十载，献策承明门。上书乞乡校，奉祀修蘋蘩。铨曹不为覆，告谕复且温。幽怀耿中夜，梦与山灵言。松楸我庐墓，桑梓我田园。烟云护我扉，风月主我轩。吾方效王事，再拜酬深恩。终焉丘壑心，不愧鹤与猿。山灵冁然去，梦觉日已暾。朅来登我堂，感我思欲骞。卓哉先贤后，典刑我所敦。斯文孰砥柱，浩荡狂流奔。老成不可作，此意更谁论。
齐山书舍诗
作者：李东阳
朝代：明
体裁：古风

浙东文献裔，吾见忠文孙。读书金华郡，结屋齐山村。举头瞰青嵓，俨若先公存。文章与节义，实并兹嵓尊。齐山乃支派，拱立如诸昆。景行在瞻仰，极力穷攀援。藏修三十载，献策承明门。上书乞乡校，奉祀修蘋蘩。铨曹不为覆，告谕复且温。幽怀耿中夜，梦与山灵言。松楸我庐墓，桑梓我田园。烟云护我扉，风月主我轩。吾方效王事，再拜酬深恩。终焉丘壑心，不愧鹤与猿。山灵辴然去，梦觉日已暾。朅来登我堂，感我思欲鶱。卓哉先贤后，典刑我所敦。斯文孰砥柱，浩荡狂流奔。老成不可作，此意更谁论。
龙潭春雨徐春官墓山杂咏
作者：李东阳
朝代：明
体裁：五言排律

龙作春潭雨，潭深雨自灵。细迷江草绿，遥带海云腥。稍集波惊沸，终为水共渟。野阴连涧壑，芳忆湿兰苓。润岂遗枯涸，来应堕杳冥。战旌愁屡湿，鸣鬣振初停。鹤羽飞疑堕，鲛人室罢扃。蓬开看浩渺，缨濯想清泠。暝忆当窗见，宵宜到枕听。漏天难比蜀，浊浪肯同泾。旅泊家应断，山居梦转醒。未胜岑绝地，幽涕晚俱零。
雪窦山
作者：李中林
朝代：明
体裁：七言律诗

一两青鞋九节筇，好风吹上妙高峰。天开锦镜潴双涧，山入寒华转几重。绝顶栖云驯老虎，悬崖飞瀑喷狞龙。携将十载尘寰梦，来听上方今夜钟。
偶山
作者：李义壮
朝代：明

沔南太守愚公癖，移得君山自洞庭。万顷波涛双砥柱，千年寰宇一虚亭。江深日永鱼龙出，野旷春长草木青。欲借一区酬素志，不知谁受太玄经。
天马歌
作者：李义壮
朝代：明

先皇法古轻时巡，属车九九磨重轮。长驱八骏日不息，坐令四海无纤尘。先皇去后几千载，内厩名驹果安在。人间牢落仅见此，雾鬣霜蹄如有待。平原苜蓿黄埃深，胡笳一曲胡儿心。明月照南不照北，北风猎猎天河阴。忆昔饮尔长城窟，图画相逢犹仿佛。孙阳老矣王良哀，市上何人收骏骨。尔来千里将何之，驽骖羸服同驱驰。顿令终夜伏枥志，时时梦绕天山飞。四十馀年汗行血，零乱霜花冷如铁。四家将士锦联镳，空言踏破祁连雪。流沙寂寞青海云，钟鼓城头日易曛。都人共指镇国府，至今犹自思将军。塞徼春回尘不动，元戎一出丘山重。房星耿耿十二閒，圉师不数王毛仲。
早朝
作者：李义壮
朝代：明

天上鸣鸡迥不闻，城头残月夜初分。楼台爽气通三岛，环佩秋声杂五云。阁道鸾灯供御辇，周庐龙钺护亲军。小臣章疏何由达，空望炉烟拱圣君。
望茅山
作者：李义壮
朝代：明

绛石蒸暮霞，练江拂晴昊。长风吹兰苕，波涛在芳草。
望西苑
作者：李义壮
朝代：明

水晶帘外百花桥，太液波寒欲上潮。篽苑春回丹壑近，禁城云老翠华遥。琼楼珠阁天俱远，银杏金桃露未消。归去蓬瀛三万里，月明犹听紫鸾箫。
洞庭冬夜闻笛
作者：李义壮
朝代：明
体裁：古风

湖水茫茫冬月白，三年夜半孤舟客。一回见月一沾巾，湖上何人复吹笛。横笛能令孤客悲，况复天空岁晏时。羽音剽疾商音切，湖波潋滟湖云迟。凄断湘娥擘斑竹，严霜沥沥飞寒玉。巴童折柳更竛竮，无数飘花满洞庭。鱼龙寂寞鸿雁杳，惟馀一点君山青。明日别离向何许，渡口一声泪如雨。
洞庭望岳阳楼
作者：李义壮
朝代：明

久客思归日，江湖得暂留。君山一叶下，知是洞庭秋。日月双吟鬓，风波一钓舟。平生忧乐志，不系岳阳楼。
游小金山
作者：李义壮
朝代：明

一灯明灭江心寺，梦里孤蓬半夜雷。岁月共怜人易老，江山应笑我重来。平芜湿月流萤度，极浦随潮旅雁回。起对沧洲意无限，登临休上妙高台。
谒陵道中
作者：李义壮
朝代：明

西北半明灭，悲风催夕阴。紫云团隧道，红叶入霜林。天地河山老，松楸雨露深。遣弓攀莫及，回首罢登临。
赠别伦侍御右溪王刑部青萝
作者：李义壮
朝代：明

昔与二三子，谒帝承明庐。拊翼欣同条，翻飞悲异途。苟无凌霄翮，徘徊守故株。春阳茁潜耀，百卉芬以敷。发轸越山侧，扬鞭燕路隅。伫立怅飞盖，沉欢意何如。离索古所叹，志士慎驰驱。丹云荫纤服，朱华迎轻车。愧无杂佩赠，揽结空踟蹰。慎言明令德，庶以永终誉。
集菩提坛示定通上人
作者：李义壮
朝代：明

人人各有一菩提，争奈寻常习罔迷。只有一人迷不得，五更先已过曹溪。
雨后海珠登眺
作者：李义壮
朝代：明

梦回残月转长廊，何处僧归半夜航。水色不随山色改，风声偏助雨声狂。依依鹈鸊栖林樾，个个芙蓉隔石塘。幽兴杳然从此远，不堪渔笛起沧浪。半亩高亭百尺强，坐来天地自生凉。朝临爽气南山近，夜浣银河北斗长。立马来牛原并逐，浊泾清渭不同行。十年窗下羲皇梦，肯放轻尘到石塘。
雨后海珠登眺·其一
作者：李义壮
朝代：明

梦回残月转长廊，何处僧归半夜航。水色不随山色改，风声偏助雨声狂。依依鹈鸊栖林樾，个个芙蓉隔石塘。幽兴杳然从此远，不堪渔笛起沧浪。
雨后海珠登眺·其二
作者：李义壮
朝代：明

半亩高亭百尺强，坐来天地自生凉。朝临爽气南山近，夜浣银河北斗长。立马来牛原并逐，浊泾清渭不同行。十年窗下羲皇梦，肯放轻尘到石塘。
一拂道人夜话
作者：李之世
朝代：明

世事茫茫无定所。昨日阴晴今日雨。几场春梦梦中参，一盏青灯灯下语。怀中心事口中言。欲吐不吐耳属垣。殷勤赠君一片铁。袖里摩挲肝胆裂。
七夕得正古上人书许渡海见访诗以促之
作者：李之世
朝代：明

罡风连暮复连朝，惯住琼南识信潮。香象繇来堪截海，灵乌何必倩填桥。弥天有脚应须到，彼岸回头定不遥。好向龙宫先寄语，幢幡计日过铜标。
七夕独酌衙斋有怀梁自献潘孟与张敬余
作者：李之世
朝代：明

凉飙拂槛露泠泠，纤月当楼可一亭。荏苒流波逢七夕，合离人间亦双星。天边朔吹来初雁，草际微光缀乱萤。徒有芳尊不同赏，灯花牢落向谁青。
上姚座师
作者：李之世
朝代：明

清时词赋满长安，抱瑟逢人未忍弹。铅椠尚惭诸弟子，皂袍先作老儒官。朝敲驴背吟常苦，夕写蝇头帙已残。不是玉堂经品藻，有谁青眼国门看。
上林明府
作者：李之世
朝代：明

单父奏鸣琴，东阿铸耕器。弦歌叶雅化，憺泊襄上理。我侯清庙材，治行洵可儗。游刃馀盘错，挥斤恢髋髀。恩覃海澨欢，绩奏彤廷最。圣主繁萦绥，舆情周眷注。披云仙舄还，揽辔朱轮驻。忻兹被和风，嘘咈甘棠树。
上萧拙修太史
作者：李之世
朝代：明

秋杪离乡井，经春阻白门。风萍嗟浪迹，感激为酬恩。一顾时名重，千秋古谊存。尊前纡硕画，借箸向谁论。
不寐
作者：李之世
朝代：明

微尚将无隔，兴居百念回。口和心自语，形与影相猜。圣世谁甘隐，逢时谅不才。中宵缘底事，起步独徘徊。
东坡井
作者：李之世
朝代：明

颜城数眼井，井井号东坡。坡仙若不来，其如此水何。点尝任去取，水味亦靡它。舌本失其据，耳与口传讹。白龙与金粟，兼此无乃多。图经争不定，碑碣空嵯峨。品藻生风云，弃置则岩阿。世人梦不醒，徒为双井魔。
严子陵钓台
作者：李之世
朝代：明

汉祚山河运已移，桐江犹系一纶丝。空传帝座占星日，不见羊裘把钓时。蔓藓半封前代碣，芳芹徒结后人思。可怜流水滔滔逝，来往年华泣路岐。
中元节过长寿庵感怀
作者：李之世
朝代：明

捣衣惊此月，乡梦起秋砧。况值盂兰节，谁无寸草心。金钱资佛曾，香钵趁禅林。复想家堂荐，遥遥泪满襟。
中林晚坐同平子拈十四盐
作者：李之世
朝代：明

浪把年华梦里占，五惊秋雁度虚檐。窗前落箨时敲户，雨后凉蟾半挂帘。暗洫自通千涧入，薄云微露一峰尖。俗情休问邯郸枕，与尔忘怀寄黑甜。
为何凝生题十九首 其一 遂垞
作者：李之世
朝代：明

若个閒人肯住山，青山半老利名关。城隅遂垞深深地，恰可乘间一买閒。
为何凝生题十九首 其七 清凉界
作者：李之世
朝代：明

偶从火宅咏凉天。月挂兰梢个个圆。此是瑶台真乐国，银湾浩浩漾婵娟。
为何凝生题十九首 其三 今门
作者：李之世
朝代：明

森森苔径绿荫繁，白板双支今始门。竹里茶烟和露掩，山禽到此也忘喧。
为何凝生题十九首 其九 鉴止
作者：李之世
朝代：明

水鉴澄漪月鉴潭，明明光景递相涵。繇来此相非和合，现出空轮与客参。
为何凝生题十九首 其二 且楼
作者：李之世
朝代：明

閒居信不可无楼，且搆飞甍傍小邱。楼外青山楼里月，莫教凡客坐当头。
为何凝生题十九首 其五 未了阁
作者：李之世
朝代：明

束之高阁有何用，货向人间不值钱。权与蠹鱼分一饱，枉教人认夙生缘。
为何凝生题十九首 其八 活得七十年便是百四十
作者：李之世
朝代：明

尘忙每叹驹光促，山静方知鸟历长。识得坡翁过活法，等閒休把日头量。
为何凝生题十九首 其六 绣径
作者：李之世
朝代：明

软风微雨韵轻飏，半为花神洗俗妆。径里苍苔堆不尽，流莺衔上薜萝墙。
为何凝生题十九首 其十 螺室
作者：李之世
朝代：明

我有一庵名曰泡，君今作室像之螺。两地盈盈波宛宛，水光月色较谁多。
为何凝生题十九首 其十一 听松步
作者：李之世
朝代：明

移来叶叶带苍云，髣髴涛声寺畔闻。佛腊松龄都不记，镌题但认老僧分。
为何凝生题十九首 其十七 莫论世
作者：李之世
朝代：明

谈锋才起合销魂，世事如何到耳根。好把胡绵双塞耳，曰馀无听尔休言。
为何凝生题十九首 其十三 邻佛关
作者：李之世
朝代：明

佛法无边讵有邻，强将和合说缘因。悟来是一原非二，佛在虚空也化尘。
为何凝生题十九首 其十九 竹笑
作者：李之世
朝代：明

世上笑啼半假真，问君笑脸向谁人。风前对客娑娑舞，笑罢还疑亦起嗔。
为何凝生题十九首 其十二 浣月池
作者：李之世
朝代：明

分明素影澹盈盈，浣向澄波分外清。谁与主人同濯魄，坐看池上月华生。
为何凝生题十九首 其十五 李米祠
作者：李之世
朝代：明

苦吟长吉似秋蝉，老米名颠笔不颠。墨沈精魂疑未散，冷香残烬话前缘。
为何凝生题十九首 其十八 止止
作者：李之世
朝代：明

车轮生耳马蹄僵，世路驱人不可当。唯有至人堪息影，止止之中是吉祥。
为何凝生题十九首 其十六 为鹤洞
作者：李之世
朝代：明

常闻华表人成鹤，见说孤山鹤似人。为鹤为人一间耳，试从云水问分身。
为何凝生题十九首 其十四 迎凉坐
作者：李之世
朝代：明

炎境趋人著甚忙，挥来褦襶汗如浆。君家纵有迎凉坐，输我寒毡一味凉。
为何凝生题十九首 其四 砚北居
作者：李之世
朝代：明

后置素床前棐几，中间对立我和伊。主人心手双閒处，剪下芭蕉叶叶时。
为何凝生题十九首·遂垞
作者：李之世
朝代：明

若个閒人肯住山，青山半老利名关。城隅遂垞深深地，恰可乘间一买閒。閒居信不可无楼，且搆飞甍傍小邱。楼外青山楼里月，莫教凡客坐当头。森森苔径绿荫繁，白板双支今始门。竹里茶烟和露掩，山禽到此也忘喧。后置素床前棐几，中间对立我和伊。主人心手双閒处，剪下芭蕉叶叶时。束之高阁有何用，货向人间不值钱。权与蠹鱼分一饱，枉教人认夙生缘。软风微雨韵轻飏，半为花神洗俗妆。径里苍苔堆不尽，流莺衔上薜萝墙。偶从火宅咏凉天。月挂兰梢个个圆。此是瑶台真乐国，银湾浩浩漾婵娟。尘忙每叹驹光促，山静方知鸟历长。识得坡翁过活法，等閒休把日头量。水鉴澄漪月鉴潭，明明光景递相涵。繇来此相非和合，现出空轮与客参。我有一庵名曰泡，君今作室像之螺。两地盈盈波宛宛，水光月色较谁多。移来叶叶带苍云，髣髴涛声寺畔闻。佛腊松龄都不记，镌题但认老僧分。分明素影澹盈盈，浣向澄波分外清。谁与主人同濯魄，坐看池上月华生。佛法无边讵有邻，强将和合说缘因。悟来是一原非二，佛在虚空也化尘。炎境趋人著甚忙，挥来褦襶汗如浆。君家纵有迎凉坐，输我寒毡一味凉。苦吟长吉似秋蝉，老米名颠笔不颠。墨沈精魂疑未散，冷香残烬话前缘。常闻华表人成鹤，见说孤山鹤似人。为鹤为人一间耳，试从云水问分身。谈锋才起合销魂，世事如何到耳根。好把胡绵双塞耳，曰馀无听尔休言。车轮生耳马蹄僵，世路驱人不可当。唯有至人堪息影，止止之中是吉祥。世上笑啼半假真，问君笑脸向谁人。风前对客娑娑舞，笑罢还疑亦起嗔。
为区君玉戏作悼亡诗
作者：李之世
朝代：明

罗帏香梦断，夜被不成温。欲识怀中恨，还看枕上痕。酣花怜笑影，痴月想奔魂。纵有新承宠，难忘是旧恩。
为园
作者：李之世
朝代：明

蘼芜日以青，枫橘日以黄。柑柿与红梨，长条饱德霜。嫩蕊不禁寒，移之植中堂。有客远方来，嘉卉勤相将。宁知物有性，终不改其常。严风动地来，身上无完裳。但谓机中人，好好理蚕桑。
为园效陶体
作者：李之世
朝代：明

托迹城市久，不能事远耕。为园向东皋，今岁始得成。编麻插疏篱，周折互相撑。开畦列高下，凿沼注清泠。细雨鱼儿长，菜甲亦以生。钓鱼持作馔，剪蔬持作羹。邻父偶然过，不用相逢迎。浊醪出行厨，对酌还尽倾。虽谈不甚解，而自爱其情。从此罢琴书，来读种树经。
为梁母七帙膺旌
作者：李之世
朝代：明

独抱冰心一寸灰，几年清泪落灯煤。堂前鹤发垂应短，镜里蛾眉扫不开。里巷忽惊新棹楔，门庭刚剪旧蒿莱。离鸾转入将雏奏，天露霏微洒寿杯。
久旱悯农因和停云
作者：李之世
朝代：明

停云薄空，有风无雨。欲叩帝阍，祝融伊阻。三春云迈，良辰空抚。孰捣龙宫，操豚是伫。西郊作云，厥气冥濛。有赫震雷，倒岳掀江。掩耳避之，闭户塞窗。天意叵测，莫之适从。眷彼良苗，悴不再荣。哀哀孑遗，嘿轸余情。祠川祷岳，岂惮宵征。昊天不恤，不如靡生。液不荣根，叶辞其柯。民之不禄，孰沴天和。及此降霖，获少丧多。其复不尔，嗟嗟民何。
久旱悯农因和停云·其一
作者：李之世
朝代：明

停云薄空，有风无雨。欲叩帝阍，祝融伊阻。三春云迈，良辰空抚。孰捣龙宫，操豚是伫。
久旱悯农因和停云·其三
作者：李之世
朝代：明

眷彼良苗，悴不再荣。哀哀孑遗，嘿轸余情。祠川祷岳，岂惮宵征。昊天不恤，不如靡生。
久旱悯农因和停云·其二
作者：李之世
朝代：明

西郊作云，厥气冥濛。有赫震雷，倒岳掀江。掩耳避之，闭户塞窗。天意叵测，莫之适从。
久旱悯农因和停云·其四
作者：李之世
朝代：明

液不荣根，叶辞其柯。民之不禄，孰沴天和。及此降霖，获少丧多。其复不尔，嗟嗟民何。
九日区彦斯昆玉置酒黄云山宴集余不终席去寻得贻诗辄有此答
作者：李之世
朝代：明

公子敬邀客，鲜服盛遨游。遨游叶佳节，爽然挹清秋。晴天敛微云，空壑野烟收。轩盖临广陌，华筵敞崇邱。张祖披林皋，移觞泛曲流。山厨出桂醑，列俎荐琼羞。流连展欢谑，洵美非余俦。抗手谢徒侣，回镳遵道周。良朋眷清睇，顾我不可留。沈吟逸响发，结念灵思抽。耽寂多违豫，思离常轸忧。兴言申斯咏，庶以敦好仇。
九莲歌赠冯载赓
作者：李之世
朝代：明

我闻西方极乐天，九品莲台九品莲。栏楯七重围宝树，重重帝网空中悬。西方极乐真难状，苦海众生尽回向。识风鼓浪欲河深，谁向龙宫窥海藏。龙宫金阙贝为楼，斮鳌四足奠中流。神洲列岛琼居一，缥缈随波海面浮。一片红轮挂树上，八面无风摇碧浪。五指嵬嵬高戟天，捧出玉毫真佛相。瓶持甘露洒琉璃，手翳芙蕖跨白象。我曾折芦一问津，彼岸茫茫隔世尘。偶逢居士掀髯笑，笑指莲花是夙因。精庐也傍莲庵侧，滴翠门前摇冷碧。维摩斗室一匡床，藏尽世界人不识。度世缘深入世閒，浴日扶天手一只。暂将高韵寄琴书，雅有閒情课水石。昙花如掌卜成林，酌水餐霞养道心。我来不语拈花笑，君抚无弦七尺琴。落日衔山风在牖，竹里茶香烟缕缕。雨觥我筹忘主宾，抹月批风笔如帚。隔壁分来是佛灯，昏衢一点明于昼。海潮三丈梵流音，破云隐隐木鱼吼。滴翠山房九莲庵，截断芘刍未许谈。同君共拈无言偈，胡床静里且须参。
书折梅亭
作者：李之世
朝代：明

采采寒香把赠频，一枝犹带故园春。凭将驿使传消息，为谢京华久客人。
书灵隐上人册
作者：李之世
朝代：明

秋叶与秋云，的的当阶坠。家僮误扫叶，惊散秋云去。
买菊
作者：李之世
朝代：明

诸花惟菊最难种，避雨迎暄却费心。自是海南真乐土，百钱买得一篱金。
二一斋歌为俞季郎作
作者：李之世
朝代：明

浊醑一觞歌一曲，人生两事亦云足。来日苦短去日多，有酒不饮欢不歌。吁嗟人生奈乐何。床头有金瓶有粟，终日忧生犹不足。侬今不饮有何欢，侬若不歌便当哭。生不必逢李太白，亦不必逢贺知章。今人岂必古人让，不见西良俞季郎。季郎胸中一物无，斋头黄卷与青壶。閒来对酒发长咏，歌罢墙头又自沽。不署苦吟先生，不狎高阳酒徒。季郎自用季郎法，咽喉长润腹不枯。长鲸一吸千江水，老蚌一喷万斛珠。醉来不蘸张颠发，百番溪藤信手涂。季郎不苦胡为乎，世间清福须人享，瓶罂有材亦有量。老而材寿酒性悭，我对季郎空技痒。冷斋无事学枯禅，冻盎梅花兀相向。
京邸立春
作者：李之世
朝代：明

瑞雪霭芳辰，轻烟袅袅新。青阳初应律，朱邸迥临春。就日披荣早，迎风解冻匀。自怜衰朽质，嘘咈藉洪钧。
代柬答梁叔熹
作者：李之世
朝代：明

去年南浦南，珠江北，送子惨澹无颜色。九江冥冥庐山远，岭树迢遥望不极。两年不见定何如，赖尔鸿书报消息。新诗往往堪解颐，无乃偏得江山力。我有閒吟数百篇，非子之好谁记忆。自从一病掩柴扉，镇日沈吟卧枕席。向来促膝谈诗伴，经月何曾通一刺。偶然思子但寄诗，从今亦懒拈笔墨。
伤逝
作者：李之世
朝代：明

奔湍宁驻壑，颓云岂归山。眷我室中人，一逝永无还。结发事中闺，柔嘉静且閒。冰操亮为矢，服约志所欢。漫云沾薄禄，与尔共岁寒。万里赴燕台，执手涕汎澜。穷途思比翼，中道忽摧残。生平一寸心，付此七尺棺。丈夫虽刚肠，坐感百忧攒。即事犹可了，循念始难安。候纩良已窅，叩音亦云寂。昔日深闺人，今为泉下客。芳华犹未歇，零露忽成夕。重衿结罗襦，珍重藏遗魄。黄肠一以掩，百年不复觌。欲掩还踟蹰，临诀重悽恻。仪床虚自设，灵爽亦何之。伫立望空帏，姗姗来何迟。謦欬如可即，长寐乃于兹。抚棺寂不闻，恸擗复逾时。痛定还嘿嘿，咄嗟此情痴。嬿婉倏已捐，室庐亦芜漫。遗器经手泽，狼籍任漂散。束素妥冥魂，虚位陈遗玩。镜台永谢影，蕙草空依幔。凄凄风动壁，沈沈秋方晏。盘餐徒在兹，无人来举案。悲风从何来，流响度长廊。静聆怯营魂，潜身归洞房。兰缸犹未灭，黯淡杳无光。触物易萦绪，忧来讵有方。残椸积埃尘，颠倒乱衣裳。针刺存箧笥，刀尺委巾箱。高壁留遗挂，香奁卸旧妆。缄封时一觌，纡回自忖量。弥恋知无益，弃置复难忘。
伤逝·其一
作者：李之世
朝代：明

奔湍宁驻壑，颓云岂归山。眷我室中人，一逝永无还。结发事中闺，柔嘉静且閒。冰操亮为矢，服约志所欢。漫云沾薄禄，与尔共岁寒。万里赴燕台，执手涕汎澜。穷途思比翼，中道忽摧残。生平一寸心，付此七尺棺。丈夫虽刚肠，坐感百忧攒。即事犹可了，循念始难安。
伤逝·其三
作者：李之世
朝代：明

仪床虚自设，灵爽亦何之。伫立望空帏，姗姗来何迟。謦欬如可即，长寐乃于兹。抚棺寂不闻，恸擗复逾时。痛定还嘿嘿，咄嗟此情痴。
伤逝·其二
作者：李之世
朝代：明

候纩良已窅，叩音亦云寂。昔日深闺人，今为泉下客。芳华犹未歇，零露忽成夕。重衿结罗襦，珍重藏遗魄。黄肠一以掩，百年不复觌。欲掩还踟蹰，临诀重悽恻。
伤逝·其五
作者：李之世
朝代：明

悲风从何来，流响度长廊。静聆怯营魂，潜身归洞房。兰缸犹未灭，黯淡杳无光。触物易萦绪，忧来讵有方。残椸积埃尘，颠倒乱衣裳。针刺存箧笥，刀尺委巾箱。高壁留遗挂，香奁卸旧妆。缄封时一觌，纡回自忖量。弥恋知无益，弃置复难忘。
伤逝·其四
作者：李之世
朝代：明

嬿婉倏已捐，室庐亦芜漫。遗器经手泽，狼籍任漂散。束素妥冥魂，虚位陈遗玩。镜台永谢影，蕙草空依幔。凄凄风动壁，沈沈秋方晏。盘餐徒在兹，无人来举案。
何卜熙刺史过馆话别兼赠以诗即席奉答
作者：李之世
朝代：明

君今五马贵，犹说宦情难。况我垂双鬓，经年博一官。关山行役苦，雨雪去途寒。赖有临岐赠，芳词吐若兰。
何文起将营西山别业拉余往观因而有赋
作者：李之世
朝代：明

城里住山独擅奇，买山还订住山期。白云窥户知新主，黄鸟投林借旧枝。废井觇泉荷锸往，荒阶种石带苔移。镌厓未暇穷幽胜，一为烟霞洗俗姿。缘萝折折到柴扃，林自萧森壑自冥。依隐自怜芳桂绿，卜邻偏藉古松青。溪山佳处宜层阁，登陟疲时可一亭。记取池边数片石，品泉留与续茶经。
何文起将营西山别业拉余往观因而有赋·其一
作者：李之世
朝代：明

城里住山独擅奇，买山还订住山期。白云窥户知新主，黄鸟投林借旧枝。废井觇泉荷锸往，荒阶种石带苔移。镌厓未暇穷幽胜，一为烟霞洗俗姿。
何文起将营西山别业拉余往观因而有赋·其二
作者：李之世
朝代：明

缘萝折折到柴扃，林自萧森壑自冥。依隐自怜芳桂绿，卜邻偏藉古松青。溪山佳处宜层阁，登陟疲时可一亭。记取池边数片石，品泉留与续茶经。
何澹公草堂留题
作者：李之世
朝代：明

红尘市上纷相逐，挥汗霪霪如新沐。陡觉门开景色幽，中有天然图一幅。乍疑摩诘辋川居，致态不殊景差缩。拈墨和烟粗点缀，脱尽蹊畦与甜俗。閒斋窄窄澹生姿，虚牖茏茏映脩竹。石片萦阶龟壳文，瓦块叠屋鱼鳞簇。墙如端木不遮肩，巷似柴桑讵容毂。仄径才穿枝碍眉，荒畦移步莎霾足。阶前贮月兼酿流，凿渠磬折盘三曲。潮筋海眼何曾透，潴得天泉清可掬。石床不斲亦不磨，移来尚带苔纹绿。断处凭将一线通，波心石罅如蠹木。墨沈时翻絮絮烟，镜光净抹澄澄谷。平头童子置芳饵，跃出锦鳞鬐鬣秃。擎来掌上不惊人，宛如荷叶龟儿宿。须臾掷放撇波去，又似排风纵巨渎。山间移药不知名，花底来禽不辨族。绮石养蒲滴滴滋，陶鎗剪蕙旎旎郁。疏姿疏韵大宜人，柔绿柔香饱心目。尝恨山家篱落幽，好景不入村人腹。城中半是富人居，拚金买埒犹嫌促。石室藏身患不牢，铁关拄户囚如梏。谁知澹远饶古趣，坳土芥舟随意覆。睫里焦明隐置巢，头上蜗牛行戴屋。閒诵南华齐物篇，更披叔夜养生牍。笑我劳劳尘鞅人，问君有邻卜一卜。
何象冈太史席中闻萧拙修陈杲庵二先生讣感述
作者：李之世
朝代：明

赐环方此日，霾玉悲何如。客岁尊前话，邮筒别后书。音尘殊未隔，勋业竟成虚。皂橐徒悬草，花砖想直庐。艰危当日事，放逐几年居。不独周旋数，频承齿颊馀。普天多士泣，大厦两梁徂。惟有玉堂宴，向隅倍怆余。
余以怪石两枚赠平子五年于兹矣今来过访袖出相示摩弄之馀辄赋短章
作者：李之世
朝代：明

长河淘出璚砂粒，纤指螺纹绾细发。琉璃潋滟珠光明，净滑擘开安榴核。绀绿铜柈贮碧漪，照胆光丝凛寒骨。青逼摩尼映法筵，借与刘郎供古佛。乞来圣水浴云根，散香多在维摩室。休言超劫出污坭，前身恰是中林物。五年重饮剩溪水，石共点头私作语。分明记得旧精魂，前度刘郎从此去。
余客姑苏馆于僧寺昔年舍弟文度寓焉重览壁题凄然有赋
作者：李之世
朝代：明

雨塌颓垣旧径非，化宫金像俨斜晖。巡廊废灶僧雏去，画栋衔坭燕子归。瑞竹已随空影没，神钟欲觅款文微。西堂此际难成梦，重阅留题泪满衣。
余将北渡梁澹明潘寰瀛林华东三公饯之海门诸生各携具追送王尧韭林公毅郑圣符信宿招提平明始别比余阻风白沙眷怀雅谊寄此别章
作者：李之世
朝代：明

萍踪鹿豕已经年，犹恋招提信宿缘。城角残虹微带雨，海门飞浪不分天。疏灯趁食投村店，急鼓催装上渡船。咫尺津头难可越，不堪重别又流连。
余将赴琼陈受之解楚绶归移尊话别
作者：李之世
朝代：明

余浮溟海去，君挟楚云归。去住同为恋，行藏愿每违。惊看时局异，转觉鬓毛非。况复凉飙至，萧萧满袷衣。移舟临水曲，欲别几夷犹。海国连三岛，波心见万州。尊前釐韵谱，天末想诗邮。独有乡园恋，迢迢路阻修。
余将赴琼陈受之解楚绶归移尊话别·其一
作者：李之世
朝代：明

余浮溟海去，君挟楚云归。去住同为恋，行藏愿每违。惊看时局异，转觉鬓毛非。况复凉飙至，萧萧满袷衣。
余将赴琼陈受之解楚绶归移尊话别·其二
作者：李之世
朝代：明

移舟临水曲，欲别几夷犹。海国连三岛，波心见万州。尊前釐韵谱，天末想诗邮。独有乡园恋，迢迢路阻修。
余彩震斋中古瓦盘歌
作者：李之世
朝代：明

兀兀棱棱一古瓦，是谁良工范而冶。塼沙摸土近千年，可惜沈霾尘土下。怜君清高雅相宜，中庭贮水漾沦漪。浇花芳径添新润，洗砚閒斋澹古姿。世人贵耳不贵目，纷纷好古翻成俗。不见魏朝宫寝久无踪，后人埴瓦犹衒鬻。
余方营剩溪梁子鱼携诗过访喜而有赠
作者：李之世
朝代：明

园庐小结傍林梢，蔓草荒丛土一坳。性似鱼蛮贪剩水，居同燕子岁营巢。非村非郭聊依隐，为白为玄总任嘲。闭户以来无胜事，凭君携韵到衡茆。
余方谢客而顺德黄功治邓尔师来访开户延之赋赠二律
作者：李之世
朝代：明

经秋无一事，结束类枯禅。药草罗清供，香花礼法筵。闭门辞问字，高枕咏残编。有客来相过，言寻静者缘。幽居惟水竹，息影绝纷呶。得尔素心侣，真成把臂交。一瓢常挂树，三径自诛茆。从此忘来去，蓬门可任敲。
余方谢客而顺德黄功治邓尔师来访开户延之赋赠二律·其一
作者：李之世
朝代：明

经秋无一事，结束类枯禅。药草罗清供，香花礼法筵。闭门辞问字，高枕咏残编。有客来相过，言寻静者缘。
余方谢客而顺德黄功治邓尔师来访开户延之赋赠二律·其二
作者：李之世
朝代：明

幽居惟水竹，息影绝纷呶。得尔素心侣，真成把臂交。一瓢常挂树，三径自诛茆。从此忘来去，蓬门可任敲。
余畜一黄犬行时留以守衙比再渡琼此犬衔衣跳舞感而赋诗和坡公乌喙
作者：李之世
朝代：明

邻舍产一獒，乞养权为主。我行三叮咛，慎勿膏砧俎。遂与衙役依，晨昏守空户。及我再来兹，衔衣相向舞。似欢还似悲，垂首泪如雨。此畜颇异人，食后浴于浦。入水性如獭，搏狸气似虎。别我一岁周，不谓再见汝。尽识家人貌，兼复解其语。何物无因缘，三生叩佛祖。
余自琼南括俸钱增扩园地仅寻丈许古树婆娑友人之所诃护也归理园事漫拈纪兴
作者：李之世
朝代：明

为园湫隘不相宜，尺土寸株请益之。券内金钱称俸羡，溪头古木藉朋私。蜗虽涎壳终粘壁，蝉欲翳丛喜得枝。拄杖行行閒独倚，老梅迎臈甫开时。周折算来六井强，即堪容膝也何妨。地邻南郭先生隐，世辟东墙处士藏。懒剪荷衣抛绿沼，慵书柿叶委红霜。较量马首忙追逐，争似山斋日静长。依旧寒流浸石矶，淄尘未浣客边衣。天涯飘梗随波转，海外浮槎隔岁归。乍撤翳藤添爽豁，旋芟冗树洗痴肥。偶然溪叟来相狎，閒弄竹竿到晚晖。岁贫难度指纷纷，悔不移家住海濆。鹤有赀粮权省节，僧抄钱米量支分。惟馀剩水三弓地，占断遥峰一片云。便拟杜门予亦得，诗魔抛下学栽耘。
余自琼南括俸钱增扩园地仅寻丈许古树婆娑友人之所诃护也归理园事漫拈纪兴·其一
作者：李之世
朝代：明

为园湫隘不相宜，尺土寸株请益之。券内金钱称俸羡，溪头古木藉朋私。蜗虽涎壳终粘壁，蝉欲翳丛喜得枝。拄杖行行閒独倚，老梅迎臈甫开时。
余自琼南括俸钱增扩园地仅寻丈许古树婆娑友人之所诃护也归理园事漫拈纪兴·其三
作者：李之世
朝代：明

依旧寒流浸石矶，淄尘未浣客边衣。天涯飘梗随波转，海外浮槎隔岁归。乍撤翳藤添爽豁，旋芟冗树洗痴肥。偶然溪叟来相狎，閒弄竹竿到晚晖。
余自琼南括俸钱增扩园地仅寻丈许古树婆娑友人之所诃护也归理园事漫拈纪兴·其二
作者：李之世
朝代：明

周折算来六井强，即堪容膝也何妨。地邻南郭先生隐，世辟东墙处士藏。懒剪荷衣抛绿沼，慵书柿叶委红霜。较量马首忙追逐，争似山斋日静长。
余自琼南括俸钱增扩园地仅寻丈许古树婆娑友人之所诃护也归理园事漫拈纪兴·其四
作者：李之世
朝代：明

岁贫难度指纷纷，悔不移家住海濆。鹤有赀粮权省节，僧抄钱米量支分。惟馀剩水三弓地，占断遥峰一片云。便拟杜门予亦得，诗魔抛下学栽耘。
余自金陵与西粤文程可杨不群同舟屈指月馀念抵庾关行将告别临风对酒聊赠短章
作者：李之世
朝代：明

孤棹自京华，迢迢水一涯。他乡同对酒，旅梦未还家。庾岭联归骑，淳江独泛槎。时危各努力，离索未应嗟。
佛灯
作者：李之世
朝代：明

含灵都向晦，寂照一龛中。色岂无常幻，光原不住空。日月灯皆佛，山河影尽同。静看轮转内，于此悟无穷。
侠客行
作者：李之世
朝代：明

骢马玉连钱，银鞍光烨烨。昔日羽林儿，今为亡命侠。平原一望草连空，手提千石之雕弓。回身一发堕双鸿，鸣镝尚在飞云中。归来椎牛复挝鼓，万金不惜酬壮士。朅来四海任横行，眼中不肯容睚眦。荆卿小儿剑术疏，轵深里人翻自屠。男儿七尺乃浪掷，何足道哉小丈夫。
偶以公事出西郭暂憩小庵题壁
作者：李之世
朝代：明

确石颓沙岸欲崩，危桥齿齿历千层。已疲官路刚逢寺，乍入云堂不礼僧。残暑气清荷叶堰，微凉阴藉豆花棚。閒身也被头颅误，到此情怀冷似冰。
偶作示儿侄
作者：李之世
朝代：明

劳骛嗟身事，放閒暂适情。先人遗素业，若辈谢躬耕。入世宁无累，惭人说寡营。行藏吾早定，忧汝学难成。
偶过钟禹铸园馆有赋
作者：李之世
朝代：明

依然蒲稗类潇湘，半幅林庐画里藏。绿沼雨迷荷萐路，黄云秋酿稻花香。行穿密筱衣如染，吟对清流魄亦凉。马首催人莺舌恋，閒官何事逐尘忙。
储潭庙
作者：李之世
朝代：明

到此滩声息，平沙一镜涵。人烟过白涧，江庙赛储潭。映日帆移岸，摇风火漾龛。征途殊未歇，催棹又投南。
元宵即事呈林阳仲何人止
作者：李之世
朝代：明

羯鼓喧残市，妖妆演俗伶。火莲栽不活，珠蚌吐难明。地警欢场寂，岁贫灯价轻。金吾方厉禁，更尽没人行。炙月人难暖，嘶风夜转寥。如何当此际，都不像元宵。烛泪民膏尽，金声贼胆骄。重城刚下钥，是处踏星桥。
元宵即事呈林阳仲何人止·其一
作者：李之世
朝代：明

羯鼓喧残市，妖妆演俗伶。火莲栽不活，珠蚌吐难明。地警欢场寂，岁贫灯价轻。金吾方厉禁，更尽没人行。
元宵即事呈林阳仲何人止·其二
作者：李之世
朝代：明

炙月人难暖，嘶风夜转寥。如何当此际，都不像元宵。烛泪民膏尽，金声贼胆骄。重城刚下钥，是处踏星桥。
元日泛舟螺江
作者：李之世
朝代：明

元日人难暇，舟行稍豁然。江光疑溢岸，山影俨随船。草际含新意，梅梢蕴旧妍。乱红枫夹寺，一碧水分天。春气方乘候，冬残未谢权。微阳犹恋树，初霁渐离烟。游目纷多适，馀情澹可捐。中流唯泛泛，閒兴藉波传。
元旦即事
作者：李之世
朝代：明

闻鸡未觉晓，辨色始知旦。谯楼鼓一声，惊起晨鸦散。墙隈爆竹响，屋角岁灯烁。门前已戒御，中厨方进盥。罗衣御旧尘，榆火试新爨。望门投空刺，东里复西闬。蹲蹲衢巷窄，楚楚冠裳焕。儿童庆岁添，老大祝违算。日月双跳丸，暗把流光弹。
元旦祝圣
作者：李之世
朝代：明

肃仗传呼急，严城鼓吹残。千年周镐洛，一代汉衣冠。淑气回金阙，光风转画阑。天南虽万里，日出是长安。
元旦词
作者：李之世
朝代：明

沿街爆竹闹新晴，车马喧喧彻夜行。侯门深锁真如海，不见阍人报晓更。姣服时妆色色新，东邻逐队过西邻。红蛮笺帖通名氏，刚进厅前就转身。十条街巷九经过，那个相逢不绮罗。呼童好好注名籍，今日门庭好客多。弦管啁啾斗丽华，十分春色半豪家。堂前介福还增寿，过午青衣未散衙。长夜深闺闹不平，百般喧炒试年庚。女童听得鸡声叫，忙杀春妆恼未成。百褶罗裙稳称身，年年打扮庆嘉晨。东家人祝双双寿，莫管侬家二八春。巷南巷北喜匆匆，村酒村肴一般醲。笑杀东邻穷措大，瓦盘菜甲领春风。薰风袅袅度屠苏，争道新年景物殊。莫怪荜门贫似旧，竹窗糊纸换桃符。绀宇平明锁钥开，烧香队队谒如来。僧雏不惯持斋律，密阁安排庆岁杯。祁祁女伴竞新妆，一道欢声绕画廊。殿前数罢阿罗汉，密语叮咛拈佛香。不须扫径与应门，落叶萧萧护短垣。车马自来还自去，几曾片纸到贫轩。谁道春风不世情，朱门偏闹荜门清。山禽未解东君意，犹搅残妆梦不成。油幕香车细惹尘，家家门额贴宜春。朱楼别锁春消息，鸟语莺啼总殢人。十样时妆一样同，青楼日日醉东风。游人只爱春长在，刚到春来恼杀侬。
元旦词·其一
作者：李之世
朝代：明

沿街爆竹闹新晴，车马喧喧彻夜行。侯门深锁真如海，不见阍人报晓更。
元旦词·其七
作者：李之世
朝代：明

巷南巷北喜匆匆，村酒村肴一般醲。笑杀东邻穷措大，瓦盘菜甲领春风。
元旦词·其三
作者：李之世
朝代：明

十条街巷九经过，那个相逢不绮罗。呼童好好注名籍，今日门庭好客多。
元旦词·其九
作者：李之世
朝代：明

绀宇平明锁钥开，烧香队队谒如来。僧雏不惯持斋律，密阁安排庆岁杯。
元旦词·其二
作者：李之世
朝代：明

姣服时妆色色新，东邻逐队过西邻。红蛮笺帖通名氏，刚进厅前就转身。
元旦词·其五
作者：李之世
朝代：明

长夜深闺闹不平，百般喧炒试年庚。女童听得鸡声叫，忙杀春妆恼未成。
元旦词·其八
作者：李之世
朝代：明

薰风袅袅度屠苏，争道新年景物殊。莫怪荜门贫似旧，竹窗糊纸换桃符。
元旦词·其六
作者：李之世
朝代：明

百褶罗裙稳称身，年年打扮庆嘉晨。东家人祝双双寿，莫管侬家二八春。
元旦词·其十
作者：李之世
朝代：明

祁祁女伴竞新妆，一道欢声绕画廊。殿前数罢阿罗汉，密语叮咛拈佛香。
元旦词·其十一
作者：李之世
朝代：明

不须扫径与应门，落叶萧萧护短垣。车马自来还自去，几曾片纸到贫轩。
元旦词·其十三
作者：李之世
朝代：明

油幕香车细惹尘，家家门额贴宜春。朱楼别锁春消息，鸟语莺啼总殢人。
元旦词·其十二
作者：李之世
朝代：明

谁道春风不世情，朱门偏闹荜门清。山禽未解东君意，犹搅残妆梦不成。
元旦词·其十四
作者：李之世
朝代：明

十样时妆一样同，青楼日日醉东风。游人只爱春长在，刚到春来恼杀侬。
元旦词·其四
作者：李之世
朝代：明

弦管啁啾斗丽华，十分春色半豪家。堂前介福还增寿，过午青衣未散衙。
先室生辰有荐
作者：李之世
朝代：明

可道香魂梦未醒，凭将杯酒话年龄。帐前烛影难成焰，案上炉烟不断青。蛛网拂檐斜入闼，花阴笼日澹移棂。夜分无限相思恨，谁报潘郎鬓欲星。
入秋无事自掩蓬庐偶然意会凭几漫书不伦不次楮尽而止得若干首
作者：李之世
朝代：明

客来不开门，门外犹通刺。并欲杜此门，支以巉岩石。门外杂喧阗，此是无喧处。犹恼幽禽多，呼鸣不肯去。偶阅古人书，了不异人意。强作一家言，欲占千秋事。积书为子孙，无虑数千卷。古人不贵多，三语即为掾。酒无大功德，聊以破吾怀。当其无怀时，小啜亦复佳。尔作为文章，文章不利尔。大都机事人，毕竟机心累。数日不饮酒，形神故自亲。三年不读书，舌本快于人。入门天地宽，出门天地窄。出不容一身，入犹有四壁。贫只为收书，贫复著书卖。以彼谀墓金，偿此买书债。结客遍中原，肝胆不可托。我与我周旋，或不侵然诺。元龙据一榻，宾至榻下坐。我以榻为宾，此榻亦忘我。朝来望西山，颇自饶爽气。有一片烟霞，不类人间地。
入秋无事自掩蓬庐偶然意会凭几漫书不伦不次楮尽而止得若干首·其一
作者：李之世
朝代：明

客来不开门，门外犹通刺。并欲杜此门，支以巉岩石。
入秋无事自掩蓬庐偶然意会凭几漫书不伦不次楮尽而止得若干首·其七
作者：李之世
朝代：明

数日不饮酒，形神故自亲。三年不读书，舌本快于人。
入秋无事自掩蓬庐偶然意会凭几漫书不伦不次楮尽而止得若干首·其三
作者：李之世
朝代：明

偶阅古人书，了不异人意。强作一家言，欲占千秋事。
入秋无事自掩蓬庐偶然意会凭几漫书不伦不次楮尽而止得若干首·其九
作者：李之世
朝代：明

贫只为收书，贫复著书卖。以彼谀墓金，偿此买书债。
入秋无事自掩蓬庐偶然意会凭几漫书不伦不次楮尽而止得若干首·其二
作者：李之世
朝代：明

门外杂喧阗，此是无喧处。犹恼幽禽多，呼鸣不肯去。
入秋无事自掩蓬庐偶然意会凭几漫书不伦不次楮尽而止得若干首·其五
作者：李之世
朝代：明

酒无大功德，聊以破吾怀。当其无怀时，小啜亦复佳。
入秋无事自掩蓬庐偶然意会凭几漫书不伦不次楮尽而止得若干首·其八
作者：李之世
朝代：明

入门天地宽，出门天地窄。出不容一身，入犹有四壁。
入秋无事自掩蓬庐偶然意会凭几漫书不伦不次楮尽而止得若干首·其六
作者：李之世
朝代：明

尔作为文章，文章不利尔。大都机事人，毕竟机心累。
入秋无事自掩蓬庐偶然意会凭几漫书不伦不次楮尽而止得若干首·其十
作者：李之世
朝代：明

结客遍中原，肝胆不可托。我与我周旋，或不侵然诺。
入秋无事自掩蓬庐偶然意会凭几漫书不伦不次楮尽而止得若干首·其十一
作者：李之世
朝代：明

元龙据一榻，宾至榻下坐。我以榻为宾，此榻亦忘我。
入秋无事自掩蓬庐偶然意会凭几漫书不伦不次楮尽而止得若干首·其十二
作者：李之世
朝代：明

朝来望西山，颇自饶爽气。有一片烟霞，不类人间地。
入秋无事自掩蓬庐偶然意会凭几漫书不伦不次楮尽而止得若干首·其四
作者：李之世
朝代：明

积书为子孙，无虑数千卷。古人不贵多，三语即为掾。
关门
作者：李之世
朝代：明

关门壮国险，寒色迥沈沈。肃卫千屯合，崇墉百雉阴。黄尘飞古道，白日下幽岑。一片陇头月，清霜拂藁砧。
养鱼
作者：李之世
朝代：明

满注流泉贮石盘，鱼儿吹浪吸青湍。看来鱼亦知人意，人欲知鱼有甚难。
再和潘孟与得九真
作者：李之世
朝代：明

化草曾闻是美人，今来海国作波神。不烦占验披枝得，若问灾祥数节亲。飓母翻风吹海立，石尤噀墨搅天匀。宰官亭下年年拜，茎草真成丈六身。
再和王尧韭得二萧
作者：李之世
朝代：明

水羡琼株陆羡瑶，奇哉占候又灵苗。东皇有令先行草，少女乘机始弄潮。节节枝枝随岁序，风风雨雨系柔条。凭君拾得还相示，首向山堂月谱标。
再和赖无畏得四支
作者：李之世
朝代：明

茫茫噫气可谁窥，却向夭翘早示期。海国有涛风不定，巢居无恙草先知。春行贾舶占桃浪，秋护山农祝麦岐。若道禨祥非预兆，枯茎何必数丛蓍。
再渡海纪梦和坡公行琼儋间肩舆坐睡梦中得句
作者：李之世
朝代：明

长天带远水，孤岛浮于中。风利扬半帆，疾如箭离弓。环观积气周，天水但一空。静然耳目内，难以物理穷。惯来狎海若，尚欲叩天翁。噫气起萍末，谁为辨雌雄。潮何以应蚌，草何以知风。惝恍梦魂间，耳畔闻铎钟。百幻肆以陈，迭奏殊未终。我时骖白凤，夹驾两青童。照路一摩尼，擎之以秃龙。万丈白毫光，照耀紫金容。稽首奏玉墀，绘天语难工。丹书许我求，三度访龙宫。
再游金鱼池同胡伯连分赋
作者：李之世
朝代：明

言寻斗草陌，重过金鱼池。新水才生岸，轻阴半著枝。游人多藉地，观者即移时。万绿森罗处，纤红点缀奇。光摇银甲动，斓带锦云披。接饵来何数，亲人自不疑。朱楼开面面，青旆映垂垂。选树张文幕，施栏护曲漪。湘娥忻解佩，稚子屡投饴。骀荡春光媚，流连水泽嬉。鱼真知乐否，客亦任狂为。薄暮休言去，金羁系柳丝。
再题金粟泉书苏公祠壁
作者：李之世
朝代：明

茫茫大海汎玻瓈，奇甸波心一叶挈。中有寒泉漾碧光，宛如荷面珠明灭。谁云海眼与潮通，泉味夐与咸潮别。石缝澄澄几许深，飘来金粟纷如屑。山上常闻产玉禾，井中谁解有金埒。僧雏誇语未足信，居人拾得为余说。我来窥井窅无见，恰如贫子思金穴。何须海外觅黄芽，一歃神瀵甘且冽。曾浮杨子饮中泠，此泉堪与相颃颉。天荒海阔无人到，羽也泉经安得列。前余饮者苏端明，冷庙颓垣碑孑孑。入门见像不肯拜，手自扪萝看古碣。佳水佳山信有缘，要待奇人成三绝。二十年前我梦游，光景明明目所阅。却恨端明不我见，江山千古留馀缺。今来挥手与山辞，泉声为我增幽咽。流波滚滚送游人，五百年后何人啜。
冬夜刘平子过中林居话别
作者：李之世
朝代：明

淅淅疏林惊暮鸦，涓涓零露滴蒹葭。叫云雁起他乡思，泛月人归午夜槎。阶冷茶烟清竹色，杯长语澹落灯花。龙潭剩有重游约，吩咐山灵护碧霞。
冬日书怀
作者：李之世
朝代：明

气至寒林惨不舒，萧然晏坐得真如。耗磨转觉雄心尽，简懒全于世法疏。一叶为家将鹤往，三冬无事带经锄。过逢半是邱中侣，多暇还参种树书。
冬日偕王君奉容六言舍弟文度登圭峰限韵
作者：李之世
朝代：明

寒山明积翠，远水带晴岚。政有登山屐，何辞长夜酣。磬声来梵阁，泉韵滴虚潭。共惬丘中赏，还参麈下谈。流云生石室，香露洒松龛。缥缈明霞合，空濛瑞蔼涵。攒峰横巀嶪，黝壑静沈㽎。藉草聊同适，传杯尚谢啉。缑山逢子晋，面壁想瞿昙。惟有他年约，云萝好结庵。
冬雨閒居
作者：李之世
朝代：明

寒到天边减，雨偏冬后淫。一閒消客况，万感入乡心。乞火修山屐，绽囊护旅琴。更嫌风稍紧，移药傍廧阴。也知身是赘，何必更言家。天外浮皆水，波心泊似槎。俸贫难宠鹤，门冷任邮鸦。雨过阶前绿，茸茸茁菜芽。虽然焚不律，时复搅枯肠。混沌留顽窍，希夷教睡方。岂堪题傲吏，或者恕清狂。窗外人声过，生徒到讲堂。冻盎花无韵，炽庐香不恬。已怜人意倦，况值雨情淹。洗竹安茶白，移泉问水签。客来唯有此，清供谅无嫌。
冬雨閒居·其一
作者：李之世
朝代：明

寒到天边减，雨偏冬后淫。一閒消客况，万感入乡心。乞火修山屐，绽囊护旅琴。更嫌风稍紧，移药傍廧阴。
冬雨閒居·其三
作者：李之世
朝代：明

虽然焚不律，时复搅枯肠。混沌留顽窍，希夷教睡方。岂堪题傲吏，或者恕清狂。窗外人声过，生徒到讲堂。
冬雨閒居·其二
作者：李之世
朝代：明

也知身是赘，何必更言家。天外浮皆水，波心泊似槎。俸贫难宠鹤，门冷任邮鸦。雨过阶前绿，茸茸茁菜芽。
冬雨閒居·其四
作者：李之世
朝代：明

冻盎花无韵，炽庐香不恬。已怜人意倦，况值雨情淹。洗竹安茶白，移泉问水签。客来唯有此，清供谅无嫌。
冯载赓招集滴翠山房同胡南征陈命美
作者：李之世
朝代：明

才出青门即近郊，山堂幕苈隐林坳。欲开莲社依僧院，为卜松邻借鹤巢。空翠和岚当槛滴，午钟飘梵隔云敲。异花奇草看难遍，阵阵馀香入酒肴。踞石芘林任偃舒，一痕花影上衣裾。几人把酒听山鸟，何处翻经响木鱼。香馩嫩芽青茉莉，盘分细颖碧芙渠。明窗真觉无馀事，倘许閒窥帐里书。
冯载赓招集滴翠山房同胡南征陈命美·其一
作者：李之世
朝代：明

才出青门即近郊，山堂幕苈隐林坳。欲开莲社依僧院，为卜松邻借鹤巢。空翠和岚当槛滴，午钟飘梵隔云敲。异花奇草看难遍，阵阵馀香入酒肴。
冯载赓招集滴翠山房同胡南征陈命美·其二
作者：李之世
朝代：明

踞石芘林任偃舒，一痕花影上衣裾。几人把酒听山鸟，何处翻经响木鱼。香馩嫩芽青茉莉，盘分细颖碧芙渠。明窗真觉无馀事，倘许閒窥帐里书。
出郭迎施明府值雨赋呈
作者：李之世
朝代：明

东皋聊极目，一水澹盈盈。望鹢频移棹，瞻凫屡问程。崧云犹恋辙，紫水已扬旌。岸柳迎风笑，江花夹仗明。轻阴来晓阁，甘澍遍重城。麦陇初含穗，桑畦并擢茎。金波呈锦练，玉轸候琴声。笳引香风远，烟消细浪平。炎方新茂宰，邺下旧词英。徒有临风羡，芳洲采杜衡。
出郭送黎建和
作者：李之世
朝代：明

钓台百尺瞰渔饥，中有长松大十围。此地从来饶古意，送君临水重依依。
出郭遇陈生
作者：李之世
朝代：明

立马古堤边。翩翩美少年。别怀都不语，折柳带青烟。
刘仲安以青山草堂诗见贻寄题一首
作者：李之世
朝代：明

城里有佳山，沈霾如许久。浑沦气色疑未分，恰似精华今始剖。刘郎本自天台流，今来却是云山友。城郭劳劳到者稀，扪历方知岩岫陡。前山如揖复如趋，中岭峨然似拱受。万瓦鳞鳞睥睨间，炊烟几缕萦林薮。峰头古木不知年，阴森或有精灵守。閟林黝壑悄无人，偕游必与烟霞耦。刊木随方借卜居，小构茆亭仅数肘。镌石磨崖记岁年，我与山灵良匪偶。岭上白云堪赠谁，缄题为寄中林某。剩水溪头侬是家，薄有园庐宽似斗。非无圭山一片翠，望里迢迢隔窗牖。君今振衣千仞岗，笑我红尘地下走。纸上分明寄卧游，云关有路何时叩。看君不是山泽癯，广额棱棱河似口。暂尔云山狎主盟，它日移文君讶否。
初出关留宿玄帝观与亲友言别
作者：李之世
朝代：明

青郊带暝色，官路少人行。雨里停车骑，尊前别友生。一灯明古院，五漏隔严城。暂此还栖宿，聊宽远道情。
初发湴湖与仲昭侄别
作者：李之世
朝代：明

暂尔离乡井，暮行投远村。驿亭无长吏，稚子候柴门。平明驱马去，露白岸微昏。严程自兹始，羁思更何言。
初夏小步池亭
作者：李之世
朝代：明

勾管春风又一场，帘栊刚讶绿阴长。黄梅子熟连朝雨，白苧衫轻试晚凉。草带欲临书幌动，荷钱初汎墨池香。残芳冷落无人采，趁著游蜂过短廊。
初抵家园
作者：李之世
朝代：明

一为江路客，三负故园春。水木谁閒主，禽鱼似避人。庭添初植卉，门迓夙来宾。本是栖迟地，翻令意转新。
初春出郭访郑圣符
作者：李之世
朝代：明

泠然人意远，倚杖眺芳林。鸟迹窥奇字，泉声入韵琴。空光分碧霭，积翠澹城阴。春色从东至，青郊草欲深。